text:
IGICE CYA 2
Uko wakomeza kugira umutimanama utagucira urubanza
“Mugire umutimanama utabacira urubanza.”—1 PETERO 3:16.
1, 2. Kuki busole ari igikoresho cy’ingenzi cyane, kandi se kuki ishobora kugereranywa n’umutimanama?
TEKEREZA umusare uyoboye ubwato mu miraba yo mu nyanja ngari; sa n’ureba mukerarugendo arimo agenda mu butayu; utekereze umupilote utwaye indege hejuru y’ibicu. Ese waba uzi icyo abo bantu bose bahuriyeho? Buri wese, ashobora guhura n’ingorane zikomeye aramutse adafite igikoresho cyerekana amerekezo cyitwa busole, kandi akaba adashobora kubona ibindi bikoresho by’ikoranabuhanga bigezweho.
2 Busole ni igikoresho cyoroheje kimeze nk’isaha, gifite urushinge rukoreshwa na rukuruzi rwerekana amajyaruguru. Iyo ikora neza, ukayikoresha ufite n’ikarita igaragaza ahantu neza, ishobora kukurinda akaga. Mu buryo runaka, busole ishobora kugereranywa n’impano nziza y’umutimanama Yehova yaduhaye (Yakobo 1:17). Turamutse tudafite umutimanama, twayoba burundu. Ariko tuwukoresheje neza, ushobora kudufasha kumenya inzira nziza tunyuramo kandi tukayikomeza ubuzima bwacu bwose. Nimucyo noneho tubanze dusuzume icyo umutimanama ari cyo n’uko ukora. Hanyuma turi busuzume izi ngingo zikurikira: (1) uko twatoza umutimanama wacu; (2) impamvu twagombye kwita ku mitimanama y’abandi; (3) n’imigisha duheshwa no kugira umutimanama uticira urubanza.
ICYO UMUTIMANAMA ARI CYO N’UKO UKORA
3. Ijambo ry’ikigiriki rihindurwamo “umutimanama,” rifashwe uko ryakabaye risobanura iki, kandi se ryerekeza ku buhe bushobozi bwihariwe n’abantu?
3 Muri Bibiliya, ijambo ry’ikigiriki ryahinduwemo “umutimanama,” rifashwe uko ryakabaye risobanura “kwimenya.” Dutandukanye n’ibindi biremwa byose byo ku isi, kubera ko Imana yaduhaye ubushobozi bwo kwimenya. Mbese ni nkaho dushobora guhagarara tukisuzuma, tukareba niba imyifatire yacu ikwiriye. Umutimanama wacu umeze nk’umuhamya cyangwa umucamanza utubamo, ushobora gusuzuma ibikorwa byacu, imyifatire yacu n’amahitamo tugira. Ushobora kudufasha gufata imyanzuro myiza cyangwa kutuburira igihe tugiye gufata imyanzuro mibi. Iyo dufashe umwanzuro mwiza uraduhumuriza, twafata umwanzuro mubi ukatubuza amahwemo.
4, 5. (a) Tubwirwa n’iki ko Adamu na Eva bari bafite umutimanama, kandi se kuba bararenze ku mategeko y’Imana byabagizeho izihe ngaruka? (b) Ni izihe ngero zigaragaza ko abagabo b’indahemuka ba mbere y’Ubukristo bakoreshaga umutimanama wabo?
4 Abantu baremanywe ubwo bushobozi. Adamu na Eva bagaragaje ko bari bafite umutimanama. Ibyo bigaragazwa n’uko bamaze gukora icyaha bagize ikimwaro (Intangiriro 3:7, 8). Ikibabaje ni uko umutimanama ubacira urubanza nta cyo wari ukibamariye. Bari barenze nkana ku itegeko ry’Imana. Ku bw’ibyo, bahisemo kwigomeka, bigira abanzi ba Yehova Imana. Kubera ko bari batunganye, bari bazi neza ibyo bakora ku buryo batashoboraga kwigarura.
5 Mu buryo bunyuranye n’uko Adamu na Eva babigenje, hari abantu benshi badatunganye bumviye imitimanama yabo. Urugero, umugabo w’indahemuka witwaga Yobu yaravuze ati “nagundiriye gukiranuka kwanjye kandi sinzakurekura; umutima wanjye nta cyo uzandega mu minsi yose yo kubaho kwanjye” (Yobu 27:6).* Buri gihe Yobu yumviraga umutimanama we, akawureka ukamuyobora mu bikorwa bye no mu myanzuro ye. Ni yo mpamvu yavuze anyuzwe rwose ko umutimanama we utigeze umubuza amahwemo ngo yumve afite ikimwaro cyangwa yishinja icyaha. Zirikana itandukaniro riri hagati ya Yobu na Dawidi. Igihe Dawidi yubahukaga Sawuli, umwami Yehova yari yarasutseho amavuta, ‘umutima wa Dawidi waramukubise’ (1 Samweli 24:5). Kuba umutimanama wa Dawidi waramukubise byamugiriye akamaro rwose. Byamuhaye isomo ryo kutazongera gutinyuka ibintu nk’ibyo.
6. Ni iki kigaragaza ko umutimanama ari impano yahawe abantu bose?
6 Ese iyo mpano y’umutimanama igirwa n’abagaragu ba Yehova bonyine? Zirikana amagambo yahumetswe intumwa Pawulo yavuze agira ati “iyo abanyamahanga badafite amategeko bakoze ibintu bisabwa n’amategeko babibwirijwe na kamere yabo, abo bantu nubwo badafite amategeko, bo ubwabo baba bihindukiye amategeko. Ni bo bagaragaza ko ibisabwa n’amategeko byanditswe mu mitima yabo, ari na ko imitimanama yabo ihamanya na bo, kandi mu bitekerezo byabo ubwabo bakaregwa cyangwa bakagirwa abere” (Abaroma 2:14, 15). Hari igihe n’abantu batazi na gato amategeko ya Yehova, bakora ibihuje n’amahame y’Imana babibwirijwe n’umutimanama wabo.
7. Kuki hari igihe umutimanama ushobora kutuyobya?
7 Icyakora, hari igihe umutimanama ushobora kuyobya nyirawo. Kubera iki? Ubundi iyo ushyize busole hafi y’ikintu gikozwe mu cyuma, icyo cyuma gishobora kuyihungabanya ku buryo yerekana andi merekezo atari amajyaruguru. Kandi iyo busole ikoreshejwe n’umuntu udafite ikarita yerekana ahantu neza, ishobora rwose kutagira icyo imumarira. Mu buryo nk’ubwo, iyo umutimanama wacu uyobejwe n’ibyifuzo by’ubwikunde byo mu mutima wacu, ushobora kutuyobya. Iyo tuwukoresheje tutisunze ubuyobozi bwiringirwa bw’Ijambo ry’Imana, dushobora kunanirwa gutandukanya icyiza n’ikibi mu bintu byinshi by’ingenzi. Mu by’ukuri, dukeneye ubuyobozi bw’umwuka wera wa Yehova, kugira ngo umutimanama wacu ukore neza. Pawulo yaranditse ati “umutimanama wanjye ufatanya nanjye guhamya uhuje n’umwuka wera” (Abaroma 9:1). None se twakora iki kugira ngo twiringire ko umutimanama wacu uhuje n’umwuka wera wa Yehova? Tugomba kuwutoza.
UKO TWATOZA UMUTIMANAMA WACU
8. (a) Ni mu buhe buryo umutima ushobora kuyobya umutimanama, kandi se ni iki twagombye guha agaciro cyane mu gihe dufata imyanzuro? (b) Kuki kuba Umukristo afite umutimanama utamucira urubanza atari ko buri gihe biba bihagije? (Reba ibisobanuro ahagana hasi ku ipaji.)
8 Twakoresha dute umutimanama mu gihe dufata umwanzuro? Hari abantu bafata umwanzuro w’icyo bagomba gukora bashingiye ku bitekerezo byabo n’ibyiyumvo byabo. Hanyuma bashobora kuvuga bati “umutimanama wanjye ntuncira urubanza.” Hari igihe ibyifuzo byo mu mutima biba bikomeye cyane, bikayobya umutimanama. Bibiliya igira iti “umutima urusha ibindi byose gushukana, kandi ni mubi cyane. Ni nde wawumenya” (Yeremiya 17:9)? Ibyo umutima wacu wifuza si byo twagombye guha agaciro cyane. Ahubwo tugomba kubanza kureba igishimisha Yehova Imana.*
9. Gutinya Imana bisobanura iki, kandi se bifasha bite umutimanama wacu?
9 Nidufata umwanzuro ushingiye ku mutimanama watojwe, bizagaragaza ko dutinya Imana, ko tutagendera ku byifuzo byacu bwite. Reka dufate urugero rubigaragaza. Nehemiya wari umutware w’indahemuka yari afite uburenganzira bwo kwaka abaturage b’i Yerusalemu imisoro n’amahoro. Nyamara ntiyabikoze. Yabujijwe n’iki? Yangaga ko Yehova yamurakarira bitewe n’uko yakandamije ubwoko bw’Imana. Nehemiya yaravuze ati “sinigeze ngenza ntyo kuko ntinya Imana” (Nehemiya 5:15). Tugomba gutinya Imana by’ukuri, tukagira icyifuzo kivuye ku mutima cyo gutinya kubabaza Data wo mu ijuru. Gutinya Imana muri ubwo buryo, bizatuma dushakira ubuyobozi mu Ijambo ryayo igihe tuzaba tugiye gufata imyanzuro.
10, 11. Amahame yo muri Bibiliya avuga iki ku birebana no kunywa inzoga, kandi se twabona dute ubuyobozi bw’Imana mu gihe tuyashyira mu bikorwa?
10 Reka dufate urugero ku birebana n’inzoga. Dore umwanzuro abenshi muri twe baba bagomba gufata igihe turi mu minsi mikuru: “ese ndanywa inzoga cyangwa nta zo nywa?” Mbere na mbere, tuba dukeneye kwiyigisha. Amahame ya Bibiliya avuga iki kuri iyo ngingo? Ubundi Bibiliya ntibuzanya kunywa inzoga mu buryo bushyize mu gaciro. Bibiliya isingiza Yehova kubera ko yaduhaye impano ya divayi (Zaburi 104:14, 15). Ariko nanone, Bibiliya iciraho iteka ubusinzi no kurara inkera (Luka 21:34; Abaroma 13:13). Nanone igaragaza ko ubusinzi ari icyaha gikomeye, kimwe n’ubusambanyi n’ubuhehesi.*—1 Abakorinto 6:9, 10.
11 Ayo mahame atoza umutimanama w’Umukristo kandi agatuma uba muzima. Bityo, mu gihe tugiye gufata umwanzuro urebana no kunywa inzoga aho twatumiwe, tujye twibaza tuti: “hateguwe ibirori bwoko ki? Ese aho ntibari buze gutandukira, ibyo birori bigahinduka inkera? Ni izihe ntege nke nkunze kugira? Ese nkunda inzoga cyane? Ese nabaswe na zo, cyangwa nzinywa ngira ngo zintere akanyabugabo? Ese nshobora kwifata sinywe inzoga nyinshi?” Mu gihe dutekereza twitonze ku mahame ya Bibiliya n’ibibazo bishingiye kuri ayo mahame, twagombye gusenga Yehova tumusaba ubuyobozi. (Soma muri Zaburi ya 139:23, 24.) Muri ubwo buryo, tuba dusaba Yehova kutuyobora akoresheje umwuka wera. Nanone, tuba dutoza umutimanama wacu kugendera ku mahame y’Imana. Ariko kandi, hari ikindi kintu twari dukwiriye kuzirikana mu gihe dufata imyanzuro.
KUKI TWAGOMBYE KWITA KU MITIMANAMA Y’ABANDI?
12, 13. Zimwe mu mpamvu zituma imitimanama y’Abakristo itandukana ni izihe, kandi se ibyo byagombye gutuma twitwara dute?
12 Ushobora gutangazwa n’uburyo imitimanama y’Abakristo itandukanye cyane. Umuntu umwe ashobora kuba atemera umugenzo cyangwa umuhango uyu n’uyu, undi we akaba awukunda kandi akabona nta cyo utwaye pe! Dufashe urugero nko mu birebana no gusangira n’abandi inzoga, hari ushobora gushimishwa no gusangira ikirahuri n’incuti ze mu gihe barimo birangaza ku mugoroba; mu gihe undi we ashobora kuba atemera ibintu nk’ibyo. Kuki abantu babona ibintu mu buryo butandukanye, kandi se kuki twagombye kubizirikana mu myanzuro dufata?
13 Abantu babona ibintu mu buryo butandukanye bitewe n’impamvu nyinshi. Imimerere bakuriyemo iba itandukanye cyane. Urugero, hari bamwe baba bacyibuka intege nke bigeze guhangana na zo kera, wenda rimwe na rimwe bakaba barananiwe kuzitsinda (1 Abami 8:38, 39). Ku birebana n’inzoga, umutimanama w’abantu nk’abo utuma bagira amakenga cyane. Niba umuntu nk’uwo aje kugusura, umutimanama we ushobora gutuma yanga inzoga umuhaye, kandi rwose abifitiye uburenganzira. Ese ibyo bizakubabaza? Ese uzashaka kuyimuhatira? Oya. Waba uzi impamvu yabimuteye cyangwa utayizi, impamvu wenda adashobora kukubwirira aho, urukundo rwa kivandimwe ruzatuma utamuhata.
14, 15. Ni ikihe kintu imitimanama y’Abakristo bo mu itorero ryo mu kinyejana cya mbere yari itandukaniyeho, kandi se ni iyihe nama Pawulo yabagiriye?
14 Intumwa Pawulo yiboneye ko imitimanama y’Abakristo bo mu kinyejana cya mbere yari itandukanye cyane. Muri icyo gihe, hari Abakristo babuzwaga amahwemo n’ibyokurya byabaga byatambiwe ibigirwamana (1 Abakorinto 10:25). Umutimanama wa Pawulo ntiwamubuzaga kurya bene ibyo biribwa byabaga byagurishijwe mu isoko. Yabonaga ko ibigirwamana nta cyo byari bivuze, kuko ibyokurya bitangwa na Yehova bitari guhinduka iby’ibigirwamana. Ariko kandi, Pawulo yari asobanukiwe ko abandi batavugaga rumwe na we kuri icyo kibazo. Bamwe bashobora kuba baragenderaga cyane mu nzira zo gusenga ibigirwamana mbere y’uko baba Abakristo. Ntibashoboraga kwihanganira ikintu cyose babaga bazi ko cyakoreshejwe mu gusenga ibigirwamana. Pawulo yakemuye ate icyo kibazo?
15 Pawulo yaravuze ati “nuko rero, twebwe abakomeye tugomba gufasha abadakomeye kwihangana mu ntege nke zabo kandi ntitwinezeze. Kuko na Kristo atinejeje ubwe” (Abaroma 15:1, 3). Pawulo yabumvishaga ko twagombye gushyira imbere ibyo abavandimwe bacu bakeneye tukabirutisha ibyo twe dukeneye, nk’uko Kristo yabigenje. Igihe Pawulo yasobanuraga iyo ngingo, yavuze ko yahitamo kutarya inyama na gato aho kugira ngo abere igisitaza intama Kristo yatangiye ubuzima bwe.—Soma mu 1 Abakorinto 8:13; 10:23, 24, 31-33.
16. Kuki abafite umutimanama ubabuza ibintu runaka bakwiriye kwirinda gucira urubanza abafite umutimanama unyuranye n’uwabo?
16 Ku rundi ruhande, abafite imitimanama ibabuza ibintu runaka ntibagombye gucira abandi urubanza, bashaka ko abantu bose babona ibintu nk’uko babibona. (Soma mu Baroma 14:10.) Mu by’ukuri, twagombye gukoresha umutimanama wacu twigenzura, aho kuwugira urwitwazo rwo gucira abandi urubanza. Ibuka amagambo ya Yesu agira ati “nimureke gucira abandi urubanza, kugira ngo namwe mutazarucirwa” (Matayo 7:1). Abagize itorero bose bagombye kwirinda kujya impaka ku kibazo kireba umutimanama. Ahubwo, dushakisha uburyo bwo kwimakaza urukundo n’ubumwe, tugaterana inkunga aho kuryana.—Abaroma 14:19.
UKO KUGIRA UMUTIMANAMA UTICIRA URUBANZA BIHESHA IMIGISHA
17. Imitimanama y’abantu benshi isigaye imeze ite?
17 Intumwa Petero yaranditse ati “mugire umutimanama utabacira urubanza” (1 Petero 3:16). Kugira umutimanama ukeye imbere ya Yehova Imana ni umugisha ukomeye cyane. Uwo mutimanama utandukanye cyane n’uwo abantu benshi muri iki gihe bafite. Pawulo yavuze iby’abantu “bafite inkovu mu mitimanama yabo nk’iz’ubushye bw’icyuma gishyiraho ikimenyetso” (1 Timoteyo 4:2). Icyuma gishyira ikimenyetso ku mubiri kirawotsa, kikawusigaho inkovu ukoraho umuntu ntiyumve. Abantu benshi bafite umutimanama wapfuye, ufite inkovu kandi utumva. Mu gihe bakoze ikintu kibi, ntubaburira, ntubabuza amahwemo, ntutuma bagira ikimwaro cyangwa ngo ubacire urubanza. Abantu benshi muri iki gihe bashimishwa n’uko umutimanama wabo utajya ubacira urubanza.
18, 19. (a) Kumva dufite ikimwaro cyangwa umutimanama uducira urubanza byatumarira iki? (b) Twakora iki niba umutimanama wacu ukomeje kuducira urubanza rw’ibyaha twakoze kera kandi twaramaze kwihana?
18 Mu by’ukuri, iyo umutimanama wacu uducira urubanza, bishobora kuba ari uburyo bwo kutubwira ko twakoze ikintu kibi. Iyo ibyiyumvo nk’ibyo biteye umunyabyaha kwihana, ashobora kubabarirwa ibyaha yakoze niyo byaba bikomeye bite. Urugero, Umwami Dawidi yakoze icyaha gikomeye, ariko yarababariwe rwose kuko yihannye abivanye ku mutima. Kuba yarababajwe cyane n’icyaha yakoze kandi akiyemeza ko kuva ubwo agiye kumvira amategeko ya Yehova, byatumye yibonera ubwe ko Yehova ‘ari mwiza kandi yiteguye kubabarira’ (Zaburi 51:1-19; 86:5). Bite se mu gihe dukomeje kumva dufite ikimwaro n’umutimanama uducira urubanza kandi twarihannye tukanababarirwa?
19 Hari igihe umutimanama ushobora gukabya gucira urubanza uwakoze icyaha, ugakomeza kumubuza amahwemo no mu gihe kwicira urubanza biba bitagifite icyo byamumarira. Mu mimerere nk’iyo, tuba dukeneye guhumuriza umutimanama wacu uducira urubanza, tukawumvisha ko Yehova aruta ibyiyumvo byose umuntu ashobora kugira. Tugomba kwiringira ko adukunda kandi tukemera imbabazi ze, nk’uko tujya tubigiramo abandi inama. (Soma muri 1 Yohana 3:19, 20.) Ku rundi ruhande, umutimanama ukeye uhesha nyirawo amahoro yo mu mutima, umutuzo n’ibyishimo nyabyo bidashobora kubonwa na buri wese muri iyi si. Abantu benshi bigeze gukora ibyaha bikomeye, biboneye iryo humure kandi ubu bakorera Yehova Imana bafite umutimanama utabacira urubanza.—1 Abakorinto 6:11.
20, 21. (a) Iki gitabo kigamije kugufasha gukora iki? (b) Ni uwuhe mudendezo Abakristo bafite, ariko se twagombye kuwukoresha dute?
20 Iki gitabo kigenewe kugufasha kugira ibyo byishimo, ukagira umutimanama utagucira urubanza mu gihe gisigaye cy’iyi minsi ya nyuma y’isi ya Satani. Birumvikana ariko ko kitazavuga amahame n’amategeko yose yo muri Bibiliya ugomba gutekerezaho no gushyira mu bikorwa mu mimerere uhura na yo buri munsi. Ikindi kandi, ntuzitege ko mu bintu bigusaba gukoresha umutimanama uzabona amategeko asobanutse neza. Intego y’iki gitabo ni ukugufasha gutoza umutimanama wawe no gutuma ukomeza kuba muzima, binyuze mu kwiga uko washyira mu bikorwa Ijambo ry’Imana mu buzima bwawe bwa buri munsi. “Amategeko ya Kristo” atandukanye n’Amategeko ya Mose, kubera ko ashishikariza abayemera kugendera ku mahame no kuyoborwa n’umutimanama, aho kugendera ku mategeko yanditse (Abagalatiya 6:2). Muri ubwo buryo, Yehova yahaye Abakristo umudendezo udasanzwe. Ariko kandi, Ijambo rye ritwibutsa ko tutagomba na rimwe kugira uwo mudendezo “urwitwazo rwo gukora ibibi” (1 Petero 2:16). Ahubwo, uwo mudendezo uduha uburyo bwiza cyane bwo kugaragaza ko dukunda Yehova.
21 Nutekereza uko warushaho kugendera ku mahame yo muri Bibiliya, ukabishyira mu isengesho, kandi ukabishyira mu bikorwa, uzakomeza inzira watangiye igihe wamenyaga bwa mbere ibyerekeye Yehova. Uzatoza ‘ubushobozi [ bwawe] bwo kwiyumvisha ibintu binyuze mu kubukoresha’ (Abaheburayo 5:14). Umutimanama wawe watojwe na Bibiliya uzakomeza kuguhesha imigisha buri munsi. Kimwe na busole iyobora mukerarugendo, umutimanama wawe uzagufasha gufata imyanzuro ishimisha So wo mu ijuru. Ubwo ni bwo buryo bwiza bwo kuguma mu rukundo rw’Imana.
Ijambo “umutimanama” ubwaryo ntiriboneka mu Byanditswe by’igiheburayo. Icyakora, mu ngero zimeze nk’uru tumaze kubona havugwamo ibyo gukoresha umutimanama. Ijambo “umutima” muri rusange ryerekeza ku muntu w’imbere. Mu ngero nk’izo, riba ryerekeza ku kintu kiri mu muntu imbere, ni ukuvuga umutimanama we. Ijambo ry’ikigiriki ryahinduwemo “umutimanama” riboneka incuro zigera kuri 30 mu Byanditswe by’ikigiriki bya gikristo.
Bibiliya igaragaza ko kugira umutimanama utagucira urubanza atari ko buri gihe biba bihagije. Urugero, Pawulo yaravuze ati “nta cyo umutimanama wanjye undega. Ariko ibyo si byo bigaragaza ko ndi umukiranutsi, ahubwo ungenzura ni Yehova” (1 Abakorinto 4:4). Ndetse n’abatoteza Abakristo, nk’uko Pawulo yigeze kubikora, bashobora kubikorana umutimanama utabacira urubanza kubera ko batekereza ko Imana yemera ibyo bakora. Ni iby’ingenzi rero ko tugira umutimanama utaducira urubanza ariko ukeye imbere y’Imana.—Ibyakozwe 23:1; 2 Timoteyo 1:3.
Twagombye kuzirikana ko abaganga benshi bavuga ko abantu babaswe n’inzoga badashobora kwitegeka ngo banywe mu rugero. Kuri bo “gushyira mu gaciro” bisobanura kutanywa inzoga rwose.


c: text/html

text:
Vanity Fair, yashyize hanze urutonde rw’abantu bambaye neza kurusha abandi muri uyu mwaka maze umuhanzikazi Celine Dion aza ku mwanya wa mbere.
Nyuma y’imyaka 20 atowe nk’umugore wambaye nabi kurusha abandi, Celine Dion yihimuye kubamusetse iki gihe cyose maze aba umugore wambaye neza kurusha abandi mu mwaka wa 2019.
Mu mwaka wa 2016, Celine yatangiye guhindura imyambarire mu buryo bugaragara. Muri icyo gihe yahuye n’umunyamideri uhanga imyenda, Law Roach, hari nyuma y’urupfu rw’umugabo we, René Angélil, ubwo kuva ubwo imyambaro yose yambara iba yihariye.
Kuri uru rutonde, Celine ari kumwe na Jennifer Lopez, Zendaya,Jason Momoa, Priyanka Chopra, Harry Styles n’abandi
Dore imwe mu myambaro Celine yambaye muri uyu mwaka
Munezero Martin ni Umwanditsi w’Ikinyamakuru Umuryango. Yatangiye gukorera iki kinyamakuru muri Nzeli 2014.
Imbuga nkoranyambaga ze:
Instagram:Martin Promoter
Facebook:Munezero Martin
Twitter :Martin Promoter
Celine Dion yashaje kabisa.Impamvu twese turwara,tugasaza kandi tugapfa,nuko duturuka kuli DNA/ADN ya Adamu yanduye amaze gukora icyaha.Ariko nk’abakristu,tujye twemera tudashidikanya na busa yuko abantu bose bapfa bumviraga Imana,ntibibere mu gushaka ibyisi gusa,ahubwo bagashaka n’Imana bakiriho nkuko Yesu yadusabye,azabazura ku munsi wa nyuma akabaha ubuzima bw’iteka muli Paradizo.Ni Yesu ubwe wabivuze muli Yohana 6,umurongo wa 40.Muli Matayo 6 umurongo wa 33,Yesu yasize adusabye “gushaka mbere na mbere ubwami bw’Imana”.Aho kutabyemera cyangwa gushidikanya,dukore kugirango tubeho,tubifatanye no gushaka Imana kugirango izatuzure kuli uwo munsi utari kure.Ntabwo iyo dupfuye tuba twitabye Imana nkuko benshi bavuga.Siko bible ivuga.Ahubwo abumvira Imana izabazura kuli uwo munsi.Abakora ibyo Imana itubuza,kimwe n’abibera mu byisi gusa,Bible yerekana ko batazazuka. Iyo bapfuye biba birangiye batazongera kubaho.
Yampaye inka Dumbuli ko Celine Dion yabaye agakecuru rukukuri. Mba ndoga Rwicamahirwe hasigaye amagufa n’’imiminyankari gusa, ubupfakazi si ikintu burya umufasha ni ngombwa mu buzima , reka mbwire Imana izaduhe kurambana. ubu se Dion aracyagira jwi shenge yahogoza bigakunda? mbega gusaza we Satani yarahemutse Adamu na Eva barya urubuto none rwadukozeho iteka.

robotstxt: allowed

filter: keep


text:
INYANDIKO Z’IBANZ
INYANDIKO Z’IBANZE
IRIBURIRO
Ni gake cyane muri ibi bihe bihindagurika kubona hariho igitabo kibayeho ibinyejana byinshi gikunzwe kandi kiri mu bitabo bikunze gusomwa muri iki gihe bivuga ibintu bigezweho. Nyamara uko niko bimeze ku Nyandiko z’Ibanze zanditswe na Ellen G. White zifuzwa cyane. Uko imyaka yagiye ihita, hagiye hasohoka ingeri nyinshi z’iki gitabo mu rurimi rw’Icyongereza. Iki gitabo usoma ubu cyasobanuwe mu Kinyarwanda nyamara yari ingeri ya gatanu yacyo mu Cyongereza. IZ 8.1
Iki gitabo gito cyamamaye cyahawe izina mu buryo bukwiriye kuko ari ingeri yakomotse ku bitabo bitatu bya mbere bya Ellen G. White ari byo 1: “Imibereho ya Gikristo n’ibitekerezo bya Madamu Ellen G. White” cyasohotse mu 1851; “Inyongera ku mibereho n’ibitekerezo bya Ellen G. W hite” cyasohotse mu 1854; “n’Impano za Mwuka”, umuzingo wa 1 cyashyizwe ahagaragara mu 1858.” IZ 8.2
Kwamamara cyane kw’“Inyandiko z’Ibanze” bishobora kuba bituruka ku cyifuzo kidahwema cyo gutunga no kwiga ubutumwa bumenyesha kandi butera umwete bwageze mu itorero mbere binyuze mu mpano y’ubuhanuzi. IZ 8.3
Ingeri ya kabiri y’iki gitabo mu rurimi rw’Icyongereza yasohotse mu mwaka wa 1882, iza iri mu dutabo tubiri duto cyane. Aka mbere kitwaga “Imibereho n’ibitekerezo n’Inyongera” naho aka kabiri ko kitwaga “Impano za Mwuka.” 2 Ku byerekeye ibintu bike byongewe kuri izo nyandiko z’umwimerere zabanje ndetse na bike cyane mu myandikire byahinduwe muri icyo gihe, ubwanditsi bwabigaragaje mu gice cy’iriburiro muri aya magambo: “Indangamirongo zigaragaza amatariki n’ubusobanuro, ndetse n’umugereka urimo inzozi zishimishije z’uburyo bubiri zavuzweho nyamara ntizandukurwe mu gitabo cy’umwimerere, bizongera agaciro k’iyi ngeri. Uretse ibyo byonyine, iyi ngeri ntacyo yahinduwemo ugereranyije n’igitabo cy’umwimerere, uretse ahantu hamwe na hamwe hagiye hakoreshwa ijambo rishya, cyangwa guhindura uko interuro zubatswe kugira ngo igitekerezo cyumvikane neza, nta gace na gato k’igitabo cy’umwimerere kigeze gakurwaho. Nta no kugerageza na gato guhindura igitekerezo cyangwa amarangamutima byo mu nyandiko y’umwimerere, kandi n’imvugo yahindutse umwanditsi Ellen G. White abanje kubisuzuma kandi abyemera nta ngingimira.” IZ 8.4
Ibyo bitabo bibiri byari bibangikanye byongeye gusohorwa mu mwaka wa 1882 byafatanyirijwe mu muzingo umwe bifite umutwe uvuga ngo: “Inyandiko z’Ibanze. 3” Mu mwaka wa 1906, imiterere y’icyo gitabo yaranogejwe maze kiba ingeri ya gatatu (mu Cyongereza) yakwirakwijwe cyane, kandi igakundwa bikomeye. Uko ubutumwa buri ku mpapuro muri iyi ngeri nibyo byabaye icyitegererezo ku nyandiko zose za Ellen G. White ndetse n’imigereka yose yakurikiyeho. IZ 9.1
Ingeri ya kane (mu Cyongereza) y’Inyandiko z’Ibanze 4 yashyizwe ahagaragara mu 1945. Imyaka mirongo ine icyo gitabo cyamaze gisohoka mu icapiro yatumye biba ngombwa ko amagambo yacyo ashyirwa ku bikoresho by’icapiro bishya. Ubwo hongeraga kubaho gusubiramo iyo ngeri, buri paji yose yagiye isubirwamo hakurikijwe ingeri yayibanjirije. Imyandikire n’utwatuzo bigezweho byagiye bikoreshwa, kandi iriburiro rishya ryavugaga amateka y’icyo gitabo mu magambo make naryo rishyirwamo. IZ 9.2
Iyi ngeri ya gatanu y’Icyongereza dusobanuye mu Kinyarwanda ikubiyemo n’umusogongero ku mateka wongeweho kugira ngo utume umusomyi amenya ibihe n’ibyabaye bijyana n’iyandikwa ry’ibice binyuranye by’iki gitabo. Hari n’ubusobanuro buto bwinshi bwatanzwe kugira ngo hasobanurwe imvugo n’ibyariho bitumvikana neza muri iki gihe nk’uko byari biri igihe iki gitabo cyandikwaga. Ibyo Ellen G. White yanditse ntibyigeze bihinduka haba no mu myandikire y’ingeri ya kane y’Icyongereza yabanjirije iyi ya gatanu dusobanuye mu Kinyarwanda. Kubw’ibyo rero, iki gitabo cyasobanuwe gihuje n’umugereka usobanutse neza w’inyandiko za Ellen G.White. IZ 9.3
Mu gice kivuga iby’Imibereho n’Ibitekerezo, havugwa amagambo y’ibanze ku mibereho yihariye ya Ellen G. White, hakerekana muri make imibereho ye mu bihe by’Itsinda ryari ritegereje kugaruka kwa Yesu ryariho mu myaka ya 1840-1844. Nyuma y’ibyo, hakurikiraho amayerekwa ya mbere Ellen G. White yagize, amenshi muri yo akaba yarasohowe yanditswe ku mpapuro cyangwa mu tunyamakuru. IZ 9.4
Igice cy’Inyongera gisobanura imvugo zimwe na zimwe zakoreshejwe mu nyandiko z’Ibanze zitumvikanye neza cyangwa zitari zakoreshejwe uko bikwiye, kandi zigatanga inama z’inyongera zigenewe itorero. Ishyirwa ahagaragara kw’izi nyandiko z’Inyongera kwabanjirije ho umwaka umwe iyandikwa ry’agatabo gato kari gafite umutwe uvuga ngo “Ibihamya by’Itorero.” IZ 9.5
Kuba “Impano za Mwuka”, umuzingo wa 1, ari cyo gitabo cya mbere cyasohotse cyavugaga iby’intambara y’igihe kirekire iri hagati ya Kristo n’abamarayika be na Satani n’abamarayika be, bituma iki gitabo gikundwa kubera uko gisobanura neza, ibigikubiyemo ndetse n’uko bikora ku mutima w’ubisomye kubera ingingo zikomeye zirimo. Mu myaka yakurikiyeho, iki gitekerezo gihinnye cy’intambara hagati ya Kristo na Satani cyasobanuwe neza mu mizingo ine y’Umwuka w’ubuhanuzi 5 yashyizwe ahagaragara mu myaka ya 1870-1884. IZ 9.6
Nyuma yo gukwirakwizwa ahantu henshi, icyo gitabo kigizwe n’imizingo ine cyasimbujwe ikindi cyamenyekanye cyane kandi kigasomwa na benshi cyiswe Intambara y’ibihe byose, cyerekana mu buryo burambuye imiterere y’iyo ntambara nk’uko Madamu Ellen G. White yayeretswe mu mahishurirwa menshi. Nubwo ibyo bitabo byuzuye (ari byo Abakurambere n’Abahanuzi, Abahanuzi n’Abami, Uwifuzwa Ibihe Byose, Ibyakozwe n’Intumwa, n’Intambara Ikomeye) bigaragaza igitekerezo cy’iyo ntambara mu buryo bwuzuye, inyandiko fatizo y’icyo gitekerezo nk’uko igaragazwa muri iki gitabo mu buryo bw’incamake, bwahuranyije kandi bworoheje, ndetse ikomatanye n’Imibereho n’Ibitekerezo, izahora iteka ikenewe cyane. IZ 10.1
ABASHINZWE KURINDA INYANDIKO ZA ELLEN G. WHITE
SILVER SPRING, MARYLAND
Werurwe 2000


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Uko isi igenda irushaho gutera imbere ngo ni na ko ingo nyinshi zirushaho gusenyuka, aho usanga ubutane (divorce) bugenda bufata ijanisha rinini ugereranije no mu myaka ishize ariko cyane cyane ngo umubare munini ukaba ugaragara muri Leta Zunze Ubumwe za Amerika no mu bihugu by’Uburayi, aho usanga kimwe cya kabiri cy’abashakanye birangira basabye ubutane.Nyuma y’aho baboneye ko iki kibazo gihangayikishije, ngo haba hari bumwe mu bushakashatsi bwakozwe mu rwego rwo kugira ngo harebwe niba nta mpamvu zaba zitera uku gutandukana kw’abashakanye nk’uko bigaragra ku rubuga rwa interineti http://www.thelaboroflove.com. Uru rubuga rukomeza ruvuga ko ubushakashatsi bwagaragaje ko hari impamvu rusange zituma abashakanye babana nyuma bakaba batandukana.
Zimwe muri izo mpamvu zikaba ari izi zikurikira:
_Impamvu ngo ishobora gutuma abashakanye batarambana cyangwa se batabana akaramata nk’uko baba barabisezeranye ngo ni ukuba umwe mu bashakanye yaba umugabo cyangwa se umugore ari indashoboka, hano ngo ashobora kuba ari umuntu udashobora guhindura imico imwe n’imwe itari myiza, cyane cyane iyo atazi gucira bugufi no kubaha uwo bashakanye.
- Indi mpamvu usanga ihuriweho n’umubare munini mu bagiye batandukana n’abo bashakanye ikaba ari ugucana inyuma. Ngo iyo abashakanye harimo umwe uca inyuma y’undi, ngo ni gake iki gikorwa gishobora kwihanganirwa ndetse n’uwaciwe inyuma akaba yakwemera gutanga imbabazi, bityo rero ngo bikaba intandaro yo gutanduka ku bashakanye.
- Indi mpamvu rero ishobora kuba yatuma umugabo n’umuugore badakomeza kwihanganira kubana ngo ni ijyanye n’ikibazo cy’abana, aha ngo ikibazo gishobora guturuka kuko batumvikana umubare w’abo bagomba kubyara, kuba batunumvikana uburyo bazabareramo cyangwa se n’igihe batagize amahirwe yo kubyara; ibi ngo bikaba biteza amakimbirane n’umwuka mubi mu rugo; bamwe bakaba batabasha kubyihanganira bagahitamo gutandukana.
-Amakimbirane y’imyumvire (personal beliefs) n’imyemerere y’umuntu ku giti cye ngo ishobora kuba intandaro yo kutumvikana no gutana kw’abashakanye mu gihe buri wese atsimbaraye ku bye ntihagire ucira undi bugufi.
-Impamvu yindi ishobora gutuma abashakanye batihanganira gukomeza kubana igihe cyose ngo ni ikibazo cy’imicungire y’umutngo cyane cyane uw’amafaranga, ibi ngo bikaba biba igihe abashakanye batemeranwaho neza uburyo bagomba gukoresha amafaranga cyangwa se ngo ugasanga hari igihe bahaye amafaranga umwanya munini kuruta guha agaciro umubano wabo.
Uru rubuga rukomeza ruvuga ko uko iterambere ryiyongera usanga ari na ko umubano mwiza hagati y’abashakanye ugenda ugabanuka aho kugira ngo na wo utere imbere. Impamvu nyamukuru rero ngo zaba zibitera zikaba ari izo twavuze haruguru ngo ariko zikaba Atari zo zonyine ngo kuko hari n’utundi tuntu usanga abashakanye batumvikanaho bityo kwihanganirana kwaba gukeya hakabaho ubutane.


text:
Abakobwa benshi iyo bari mu rukundo ndetse bitegura kubana n’abakunzi babo bafite zimwe muri izi ngeso cyangwa imyitwarire imeze nk’iyi tugiye kuvuga, usanga bibwira ko bashobora...
Umuntu wese iyo abonye undi akumva aramukunze, aharanira gukora uko ashoboye ngo atamucika. Kugitsina gore rero biranagorana kuba yakubwira ko yagukunze kuko ubusanzwe ntibiba muri kamere...
Nk’umukobwa nkanjye, mu minsi ishize naganiriye n’umukobwa, nuko ambwira ukuntu yahamagaye umukunzi we bakaganira ariko icyo kiganira kikarangira umukunzi we amukatiye, amwanze burundu. Nyuma yo kumva...
Musore mu rukundo hari ibintu bimwe na bimwe abakundana bihanganira hakaba na bimwe bibabera ingutu ndetse bigatuma umuntu ufite imico nkiyo ashobora kubura umugore burundu kubera...
Abenshi mu bakobwa bakunze kubyarira iwabo rimwe na rimwe bikaba bibatunguye , abasore bamwe baba bumva kuba bakundana n’umukobwa wabyariye iwabo ari igisebo ariko tugiye kurebera...
Mu rukundo biragoye cyane kubona umukobwa yabwiye umuhungu ko amukunda, iyo bigeze mu Rwanda ho noneho biba ibindi bindi kuko usanga umukobwa yashakana n’umusore adakunda kandi...
Buriya abakobwa hari ibintu banga kubwirwa n’abahungu ndetse umuntu ubibabwiye bikaba byatuma bamwanga burundu ndetse bagahita baca umubano nawe. Hari ibintu abahungu babwira abakobwa bakumva ko...
Gukundana ni kimwe binezeza abantu babiri , iyo bari kubikora bazi akamaro kabyo ndetse bakabira bya nyabyo atari ukwiyererutsa no gushaka gutakaza umwanya cyangwa kwiyibagiza ibibazo...
Abasore n’inkumi bajya bakunda ndetse ukaba wanamenya ko uwo ukunda atagukunda ariko kumwikuramo bikanga ugakomeza guhatiriza wizeye ko azagera aho akagukunda. Nyamara bishora kuba ari uguta...
Cyane ku bagore n’abakobwa bakunda kwitwaza imibonano mPuzabitsina bakaba aribwo batangira kuzana ibibazo bimwe na bimwe byanze gukemuka, icyo gihe baba bagira ngo abagabo cyangwa abasore...


text:
Umuhire Solange waryubatse nka Liza Kamikazi yatangaje ko ubwo yari atwite muri 2012 yagize iyerekwa yumva ijwi ry’umwana w’umukobwa rimubwira ko Imana ariyo yonyine isana imitima ishenjaguritse, kuva ubwo atangira inzira y'agakiza yiyemeza kwiyegurira Imana.
Ibi Liza Kamikazi yabitangirije mu gitaramo cyiswe ‘Victorious album launch’ Kingdom Of God Ministries yamurikiyemo alubumu y’indirimbo 10 z’amashusho, cyabaye mu ijoro ry’iki cyumweru tariki 12 Gicurasi 2019, kibera mu ihema rya Kigali Conference and Exhibition Village ahazwi nka Camp Kigali.
Ni cyo gitaramo cya mbere Kamikazi yaririmbyemo kuva yakwinjira byeruye mu muziki wo kuramya noguhimbaza Imana. Yavuze ko kuba yaratumiwe mu gitaramo cy’abahanzi bakora umuziki wo kuramya no guhimbaza Imana ari ku bw’impamvu nyinshi zitandukanye. Avuga ko kimwe muri ibyo ari uko yakoranye urugendo n’Imana kugeza ubwo yemeje umutima we ko agomba kuyegurira ibye byose akava mu muziki w’isi (secular) akajya mu muziki uyiha ikuzo.
Imbere y’abari
bitabiriye iki gitaramo, Kamikazi wakunzwe mu ndirimbo ‘Rahira’ yakoranye na
The Ben, yavuze ko hari byinshi byatumye yemerera gusiga ibye agakorera Imana
ariko ko urufatiro rwa byose ari iyerekwa yagize ubwo yari atwite inda y’umwana
w’umukobwa yise Sheza, nawe wari muri iki gitaramo.
Liza Kamikazi yishimiwe bikomeye mu gitaramo cya Kingdom of God Ministries
Yavuze
ko muri 2012 ubwo yari aryamye ku gitanda atwite yumvise ijwi ry’umwana w’umukobwa
amuririmbira amubwira ati ‘Niwe wenyine usana imitima ishenjaguritse’. Ngo yari
hagati y’ibitotsi no gukanura, abyutse abitekerezaho yumva ko ari Yesu/Yezu
wamugendereye.
Ati “…Nari ndyamye igihe kimwe ngira iyerekwa ntasinziriye ariko nsa nk'uri maso hafi yaho nari ndyamye ku gitanda haza akana k’agakobwa kari ku ndirimbira karavuga ngo ‘niwe wenyine usana imitima ishenjaguritse’ noneho ndabyumva nkangutse kuko nari ndi hagati y’ibitotsi no gukanura noneho aho mbitekerejeho ndavuga nti ‘ibyari byose uwo ni yesu’”
Ngo nubwo atari umuntu wegereye Imana cyane ariko yari ayizi ayisenga ndetse akayiragiza imirimo y’amaboko ye. Avuga ko yatinze gusobanukirwa n’ibyo yabwiwe n'ijwi ry'umwana w'umukobwa. Ati “...Iryo hishurirwa rero nagize icyo gihe natinze kurisobanukirwa neza. Ibyo byabaye mu 2012 hanyuma mu 2016 nibwo naje gusobanukirwa mu by’ukuri ko njye nk’umwana w’umuntu nta kintu na kimwe mfite cyabasha gusana umutima ushenjaguritse,”
Avuga ko igihe yakoraga umuziki wa ‘secular’ yahoraga asenga asaba Imana kugira ngo ibihangano bye bigarurire benshi ibyiringiro.Yavuze ko mu 2016 ari bwo yasobanukiwe anahishurwa ko ‘akwiye gufata umuziki we akora akawuha Imana ikamukoresha’.
Liza Kamikazi si izina rito mu muziki Nyarwanda, yibukwa na benshi mu ndirimbo z’urukundo n’izakomoje ku buzima busanzwe nka “Nkiri muto”, “Rahira” yakoranye n’umunyamuziki The Ben, “Kirenga”, “Iyizire” yakoranye na Mike Karangwa n’izindi nyinshi.
Tariki 03 Kanama 2016 ni bwo yabatijwe mu mazi menshi ahitamo gukurikira Yesu nk’umwami n’umukiza. Ni umuhango wabereye mu itorero New Life Bible church rifite icyicaro ku Kicukiro mu mujyi wa Kigali, abatizwa na Rev Dr Mugisha Charles. Yahise atangira inzira yo gukora indirimbo ziha ikuzo Imana, ashyira hanze indirimbo yise “Ndaje Data”, yasohotse muri 2016,mu minsi ishize yashyize hanze iyo yise‘Indirimbo nshya’.
Kanda hano urebe amafoto y'igitaramo Kingdom Of God Ministries yamurikiyemo alubumu
Liza Kamikazi yavuze ko iyerekwa yagize mu 2012 ryamwemeje gukorera Imana
Umugabo we n'abana be bamushyigikiye muri iki gitaramo
Yavuze ko hari urugendo yakoranye n'Imana rwatumye ava mu muziki w'isi
REBA HANO UKO LIZA KAMIKAZI YITWAYE MU GITARAMO CYA KINGDOM OF GOD MINISTRIES
REBA HANO UKO KINGDOM YITWAYE MU GITARAMO YAMURIKIYEMO ALUBUMU
AMAFOTO: Cyiza Emmanuel-INYARWANDA Pictures
VIDEO: Niyonkuru Eric-INYARWANDA Tv


text:
Kigali Marriott ni hotel iha agaciro abakozi bayo ku buryo mu kazi batitwa abakozi ahubwo ari abafatanyabikorwa (associates). Uburyo bafatanya n’abayobozi bituma batanga serivisi nziza zishimirwa n’abakiliya bayigana.
Buri mwaka bagira ubusabane hagati yabo mu rwego rwo kwishimira umwaka basoje no kwifurizanya umushya batangiye.
Ibirori by’uyu mwaka byabaye ku mugoroba wo ku wa Gatanu tariki 31 Mutarama 2020, birangwa n’ubusabane, gutanga impano zitandukanye no kwidagadura mu buryo bwasigiye buri wese ibyishimo.
Umuyobozi ushinzwe Abakozi muri Kigali Marriott Hotel, Nicole Ingabire Munyangabe, yabwiye IGIHE ko ari ibirori bikorwa mu rwego rwo kwishimira ibyo bagezeho mu mwaka urangiye, kwifurizanya umwaka mushya no kwibukiranya kugera ku bindi byinshi byiza.
Yagize ati “Turi kubashimira ku bikorwa bikomeye bafashije hotel kugeraho mu mwaka wa 2019, turabasaba gukora ibirushijeho kuko nta na rimwe wumva ko wagezeyo igihe cyose biba ari ngombwa ko wongera ku byo wari umaze kugeraho.”
Mu byishimo bikomeye, abakozi baganiriye na IGIHE bahurije ko kuba bitwa abafatanyabikorwa bakagira n’umwanya wo gusabana bibereka ko akazi bakora hotel ikazirikana.
Girumugisha Gaël watangiranye na Kigali Marriott Hotel akaba akora muri Serivisi yo gufasha abakiliya gukora imyitozo ngororamubiri neza, yavuze ko icyo gikorwa kibagira umuryango umwe.
Yakomeje ati “Hotel ziba zifite amashami (department) atandukanye kuba badushyira hamwe bakadushimira; ukicarana n’ukora mu iyamamazabikorwa n’ubucuruzi cyangwa uwakira abakiliya, mugahura mugahuza urugwiro mugasangira ni iby’agaciro. Twumva turi umuryango umwe tukumva turi bamwe.”
Umuyobozi Mukuru wa Kigali Marriott Hotel, Rex A.G. Nijhof, yabwiye abakozi ko abitezeho kugera kuri byinshi mu mwaka wa 2020.
Yagize ati “Turabashimira ko ibyo twagezeho nka Kigali Marriott Hotel mu mwaka ushize mwabigizemo uruhare rukomeye, kandi twizeye ko n’uyu dutangiye uzagenda neza.”
Kigali Marriott Hotel yafunguwe ku mugaragaro mu Ukwakira 2016. Uretse umuco wo gufata neza abakozi bayo ni hotel yita ku mibereho myiza y’abaturage b’aho ikorera mu bihugu bitandukanye. Kigali Marriott Hotel ubu ifite abakozi 305.
Amafoto: Muhizi Serge


text:
Kwitsamura ni igikorwa cyo gusohora umwuka mwinshi uciye mu mazuru no mu kanwa, kwitsamura biterwa n’uko haba hari ikintu kiba kibangamiye umuntu cyangwa se kinjiye mu gice cy’izuru.
Mu gihe hagize ikintu nk’umwuka ukonje, ikintu gikirigita n’ibindi kinjira mu mazuru maze kikarenga ubwoya buba mu mazuru kikagera ku gice cyitwa mucosa, ako kanya ubwonko buhita bubimenya maze bugategeka ifunguka ry’imikaya (muscles) yo mu kanwa yabigenewe.
Icyo gihe hahita hasohoka umwuka mwinshi uturutse mu bihaha aha niho umuntu yitsamura, kwitsamura rero ni igikorwa cyikora kidatewe n’ugushaka kwacu (action involontaire), iyo umuntu amaze kwitsamura yumva aruhutse ndetse umubiri uguwe neza.
Mu mico itandukanye ku isi, mbere y’uko basobanukirwa igitera kwitsamura, bari bafite imyumvire itandukanye ndetse n’uburyo bwihariye babyitwaramo bigendanye n’umuco wabo.
Bimwe mu bihugu nk’ubushinwa n’ubuyapani, bari bazi ko iyo umuntu yitsamuye nta kintu kigaragara kibiteye cyabaga ari ikimenyetso cy’uko hari umuntu uri kumuvuga. Naho mu mico y’abongereza, bari barafashe kwitsamura nk’ikimenyetso kibanziriza uburwayi bukomeye.
Hari abanditsi bavuga ko ariho bakuye imvugo yo kuvuga ngo “Imana iguhe umugisha” (God bless you) bakorsha iyo umuntu yitsamuye, gusa hari abandi bavuga ko iyi mvugo yo kwifuriza umuntu kumererwa neza.
Iyi mvugo ishobora kuba yaravutse bitewe n’uko hari hari abantu bari bazi ko iyo umuntu yitsamuye umutima uhagararaho gato. Kumwifuriza umugisha w’Imana byaba ari nkisengesho umusengeye kugirango atagenderako.
Hari abantu bavuga ko kwitsamura bishobora gutuma roho y’umuntu itoroka, kumwifuriza umugisha byaba ari ukumusabira ngo abe amahoro.
Mu Rwanda ho iyo umuntu yitsamuye baramubwira ngo “urakire”icyakora nta bushakashatsi bwakozwe bugaragaza inkomoko y’iyi mvugo.
Kwitsamura ntibiba ku bantu gusa ahubwo no kunyamaswa zirimo imbwa, injangwe n’inkoko. Imbwa z’inyagasozi zo muri Afurika zikoresha kwitsamura nk’uburyo bwo kuganira cyangwa guhana amakuru cyane cyane zimenyeshanya ko hari umuhigo cyangwa se udahari.
Uburyo bwo kwirinda kwitsamura muri rusange ni ukwirinda ibintu byanduza umwuka duhumeka nko gukura imyanda cyangwa imikungugu mu nzu yo kubamo n’ubundi buryo bwose bushoboka bwatuma umwuka uba mwiza.
Ku rundi ruhande ariko hari abantu bakunda kwitsamura bityo bakumva ko kubyirinda atari byiza.
Hari ubundi buryo wakwifashisha bujyanye n’imirire kugirango urwanye kwitsamura. Iyo uriye cyangwa unyweye tangawizi, icunga (orange), indium n’izindi mbuto ziri muri ubu bwoko zagufasha kuko zikungahaye kubyo twita antioxydants zifasha kubaka ubudahangarwa bw’umubiri bityo umubiri ukabasha kurwanya bagiteri zabasha kuwangiza.
Source: Wikipedia.org
Vestine agakiza.org


text:
Umwanditsi mwiza , umuririmbyi mwiza Alexis Dusabe yamenyekanye cyane mu ndirimbo nyinshi zitandukanye zafashe imitima ya benshi, nka Mfite umukunzi ,Kuki Turira ,Ni nde wamvuguruza , Njyana I Gorogota ……
Uyu muhanzi nta gushidikanya wigaruriye imitima y’abakristo ba ADEPR hafi yabose , bikarenga agafata n’imitima y’abanyarwanda benshi babarizwa mu yandi ma torero ndetse n’abadakijijwe.
Kandi benshi bakundaga cyane ijwi rye ari muri Korali Hoziana ,ariko bakaba bibazaga impamvu atakigaragara.
Mu kiganiro korali Hoziana yagiranye n’itangazamakuru taliki 20 Gashyantare 2020 bashyira hanze album yiswe Twatsindishirijwe n’amaraso ya Yesu. Mu gihe bari babajijwe n’ibijyanye na Alexis Dusabe impamvu indirimbo zimwe za korali Hoziana zigaragara kuri Album ya Alexis kandi no kuri Album ya Hoziana igasohokaho .
Umuyobozi wa Korali Hoziana bwana Ndungutse Fabien yagize ati “Indirimbo Alexis aririmba zagiye kuri Album ya Hoziana niwe aziririmbaga ku majwi no kumashusho ariko zishyirwa ku umuzingo wa Hoziana. Izindi ndirimbo nizo atera .
Ariko hari ubwo twamusabye aragaruka udufasha kuzitera. Uretse na Alexis Dusabe ni zindi ndirimbo zacu buri wese afite uburenganzira bwo kuziririmba , urugero iyi Pawulo mu nzandiko yandikiye Abaroma iyo aza gushyiraho nk’ibanga akavuga ngo mu nzandiko na ndikiye Abaroma ntihazagire undi muntu ukoraho , buriya ubutumwa kutugeraho bwari kutugora!
Kandi bwana Fabien yakomeje yemeza ko Alexis Dusabe atakibarizwa muri korali Hoziana mu magambo ye ati “Igihe cyarageze Alexis Dusabe aba umuririmbyi wacu ,ariko haciye imyaka asezeye kugirango ashobore gukora ivugabutumwa rye ryihariye ,agire umwihariko we wivugabutumwa atari umuri Korali kandi atagendera ku mabwiriza ya korali .
Asaba ubuyobozi bwa korali yandika ibaruwa turabyumva turamusezerera ,ariko twebwe uburyo dutandukana n’abantu bacu sinzi niba aribwo abandi bakoresha ,ntabwo tuba dutandukanye burundu ,hari igihe dukenera Alexis tukamubwira akaza tugafatanya umurimo w’Imana kuko hari ibiterane tujyana.
Rero Alexis twaramubohoye kandi tumubohora neza kugirango atagira umutima umuremereye yumve kuko nibwo buryo bwe yari yabonye bwiza.
Indirimbo Alexis aririmba zagiye kuri Album ya Hoziana niwe aziririmbaga ku majwi no kumashusho ariko zishyirwa ku umuzingo wa Hoziana. Izindi ndirimbo nizo atera , ariko hari ubwo twamusabye aragaruka udufasha kuzitera. Uretse na Alexis Dusabe nizindi ndirimbo zacu buri wese afite ubiurenganzira bwo kuziririmba , urugero iyi Pawulo munzandiko yandikiye Abaroma iyoaza gushyiraho nk’ibanga akavuga ngo mu nzandiko na ndikiye Abaroma ntihazagire undi muntu ukoraho , buriya ubutumwa kutugeraho bwari kutugora.


text:
Ku wa 4 w’icya XIII Gisanzwe B, 5/7/2018
Amasomo: 1º. Am 7, 10-17; Zab 19 (18), 8-11; Mt 9, 1-8
Amosi muri Isiraheli, ni umwe mu bahanuzi batowe n’Imana Ishoborabyose bahanura nta mususu. Abahanuzi b’Uhoraho, bakunze guhangana n’abahanuzi b’ibinyoma bari bariyemeje kwirira no kwinywera bakaberaho gusingiza ingoma. Abo bahanuzi b’ingoma za cyami muri ibyo bihe bakunze kubangamira umugambi w’Imana. Bashyigikiraga umwami mu mafuti ye ndetse bakamutera ibyotezo bamuririmba ngo arakomeye ibye bizagenda neza. Nyamara ubwo habaga hari ubwo umwami n’abamufasha bayobeje umuryango wa Isiraheli bawutandukanya n’inzira z’Uhoraho. Abo baryi ntacyo bamariye Umuryango w’Imana ahubwo bagiye bawukururira ibyago. Mu gihe cya Amosi, hariho ibibazo byinshi biterwa n’imiyoborere mibi y’umwami Yerobowamu wa Kabiri (783-743). Igitabo cya kabiri cy’Abami cyiduha incamake y’imikorere y’uwo mwami: “Yakoze ibidatunganiye Uhoraho; nta cyaha na kimwe yaretse mu byo Yeroboamu mwene Nebati, yakoresheje Abayisiraheli” (2 Bami 14, 24).
Ijwi ry’abahanuzi nyakuri ryari rikenewe kugira ngo Isiraheli ikanguke. Nyamara igihe Amosi atangiriye kwigisha, uwitwa Amasiya wari umuherezabitambo i Beteli arahaguruka arahagarara atuma ku mwami Yerobowamu amubwira ati: “Amosi ariho arakugambanira…kuko avuga ngo: Yerobowamu azazira inkota, n’Abayisiraheli bajyanwe bunyago kure y’igihugu cyabo”. Nyamara iyo bemera ijwi rihanura rya Amosi, ibintu byajyaga guhinduka bityo ibyago bagize mu myaka yakurikiyeho bakabisimbuka. Abo baryi birukanye Amosi ariko ubuhanuzi bwe bwarashyize burasohora.
Isomo dukuyemo none: Kugira ngo isi ibone amahoro, abantu bumva ko bamenye Imana Data Ushoborabyose se wa Yezu Kirisitu, nibamamaze Ijambo ryayo. Nibavugishe ukuri baburire isi ibyaha byayo. Nibashyireho umwete bahamagarire bose guhinduka no kubaha Yezu Kirisitu. N’ubwo bitoroshye bwose, uwahagurukije ikirema kigafata ingobyi yacyo kikitahira, azadufasha. Icyo atubwiye kugira ngo bishoboke ni iki: “Mwizere bana banjye, ibyaha byanyu murabikijijwe”. Kwemera, gukunda Yezu no kwizera, ni yo nzira igana ibyiza.
Umubyeyi Bikira Mariya aduhakirwe iteka. Abatagatifu duhimbaza badusabire kuri Data Ushoborabyose. None ni Antoni Mariya Zakariya.
Padiri cyprien Bizimana


text:
Duhugukirwe n’inshoberamahanga
Mu rwego rwo kurushaho guhugukirwa n’Ikinyarwanda n’imikoreshereze y’amagambo yacyo, gusobanukirwa n’igisobanuro cy’amagambo ni ingirakamaro. Mu magambo agize Ikinyarwanda harimo amazina n’inshoberamahanga. Mu nshoberamahanga harimo izihita zumvikana kubera ko amagambo azigize ahita agaragara ariko hari n’atagaragara yose bityo umuntu akaba yakwibaza ijambo zakomotseho. Hari n’izo usanga ijambo zishingiyeho ritagikoreshwa cyane rikaba rizwi na bake.
Mu kurushaho gusobanukirwa n’amagambo n’inshoberamahanga mu Kinyarwanda, ni byiza kugaruka kuri zimwe mu nshoberamahanga tujya duhura na zo.KANDA HANO UBONE IBISOBANURO BIRAMBUYE
INTEKO N’INDANGANTEKO ZIFITE UMUMARO UTANGAJE!
Indanganteko ni akaremajambo kerekana ubumwe n’ubwinshi bw’ijambo, kakerekana inteko izina ririmo. Mu rwego rw’inyito, indanganteko ishingirwaho intego y’uturemajambo dusanisha. Byaragaragaye ntagushidikanya ko indanganteko iha izina igisobanuro. Birashimishije cyane kuba mu mimaro ifite harimo uwo kugena inyito y’izina (ni yo igena inyito igicumbi kiyikurikira).
MENYA BYINSHI KU NGOMBAJWI YA "P"
Waba wari uzi ko ingombajwi “p” yigeze kuzimira ikagarurwa n’amagambo y’amatirano?
Raporo y’impuguke z’Inteko ku ivugururwa ry’imyandikire y’Ikinyarwanda
Muri iki gihe isi yakataje mu ikoranabuhanga, kwandika no kwandikirana bikomeje kuba bumwe mu buryo bw’ingenzi bwo guhana amakuru. Ntawakwirirwa ashidikanya ko no mu Rwanda ari uko, nubwo umuco wo gusoma no kwandika ugikeneye kubakwa. Uko biri kose, Ikinyarwanda kimaze imyaka isaga ijana cyandikwa, kandi gikorwaho ubushakashatsi. Nubwo ntawavuga ko ibintu byacitse, bikomeje kugaragara ko imyandikire yacyo ikeneye kwitabwaho mu buryo bwihariye. Gushyiraho amabwiriza anoze y’imyandikire y’Ikinyarwanda ni imwe mu nzira zo kugiteza imbere nk’ururimi ruduhuza kandi rubumbatiye umuco nyarwanda. Kanda hano ufungure raporo yose.
DORE AKAMARO KO KWIGISHA UMWANA MU RURIMI KAVUKIRERWE
Abahanga mu byo kwigisha abana bahamya ko umunyeshuri yumva neza amasomo ye kandi bitamugoye igihe ayize mu rurimi kavukire rwe. Bahamya kandi ko umunyeshuri yiga neza izindi ndimi igihe yamaze kumenya neza ururimi kavukire rwe. Ni na yo mpamvu UNESCO igira abashinwe uburezi kwigisha abana mu rurimi kavukire rwabo kugeza mu mwaka wa gatatu w’amashuri abanza.
IKIBONEZAMVUGO K’IKINYARWANDA MU RWANDA
Ikibonezamvugo k’Ikinyarwanda cyatangiye kwandikwaho mu ntangiro z’ikinyejana cya 20. Inyandiko n’ibitabo byanditswe ni byinshi. Ibyinshi muri byo byanditse mu ndimi z’igifaransa n’icyongereza. Birumvikanisha ko hari abanyamahanga benshi banditse ariko n’abanyarwanda banditse muri izo ndimi. Hari n’abanditse ariko mu Kinyarwanda.


text:
Ese urukundo rwanyu ruracumbagira? Urabona se mwembi musa n’abarambiwe? Ese aho ntiwifuza kubivamo ukabura uko ubigenza?
Nyuma y’ibyo bibazo byose, umuti si uguhita ubivamo, banza ahubwo wisuzumme, usuzume n’umukunzi wawe, mwembi musuzumane, mumenye neza ikibazo gihari kuko birashoboka ko gikemuka maze mukongera mugakomeza urukundo rwanyu mutishishanya.
Dore ibintu icumi bishobora gutuma umunezero ugaruka mu rukundo rwanyu
1. Ntimukiganira bihagije, none gerageza ugarure uwo muco hagati yanyu
Icyica umubano mwiza utagira amakaraza mu rukundo rwanyu ni uko akenshi usanga umwe muri mwe ashobora guhora yumva undi ariko agasa n’aho we adafite uburenganzira bwo kuvuga icyo yifuza mu rukundo rwanyu. Ugahora wumva ugomba gushimisha uwo mukundana kabone n’aho wowe waba utabyishimiye.
Niba hari aho wifuza kujya kandi ukaba wumva byagushimisha ujyanye n’uwo wihebeye, mubaze niba nawe abishaka kandi ubimusabe hakiri kare kugira ngo nawe umuhe umwanya wo kubitekerezaho.
Niba hari cyo akubwiye ko kitamushimishije, mwumve umusobanuze neza maze ugerageze kukireka kabone n’aho cyaba kigoye, ugikorere ko umukunda kandi wamurutushije abandi.
2. Wasanga nyamara n’ubwo mubana cyangwa mumaze igihe mukundana mutaziranye. Guhera uyu munsi gerageza ufate umwanya uhagije wo kumenyana
Nk’uko mu kinyarwanda bivugwa, burya ngo ntazibana zidakomanya amahembe, ni nayo mpamvu mu bantu bakundana bidashoboka ko usanga bahuza mu bintu byose. Hari ibyo mugeraho ntimwumvikane ndetse rimwe na rimwe mukananirana.
Ikindi kandi mu guhura kw’abakundana ntibaba baziranye bihagije, biba ari ngombwa rero ko bafata umwanya wo kumenyana umwe akamenya icyo umukunzi we akunda n’icyo yanga, akamenya ibimubabaza n’ibimushimisha ndetse n’ibindi byose.
Ni byiza ko bamenyana mu buryo buhagije. Usanga benshi mu bakundana biyoberanya cyangwa bakishushashanya ku bakunzi babo ntibababwize ukuri cyangwa ngo babihishurire neza abo baribo, nyamara burya biba byiza cyane iyo umukunzi wawe umwiyeretse wese kuko burya iyo agukunda aba agukundira ibyiza n’ibibi byawe n’ubwo aba ashobora kugufasha gukosora bimwe mu bitagenda neza cyangwa ‘ibibi’.
3. Ese aho ntiwikunda cyane, ukihugiraho wenyine, ukumva utuntu twose watwiharira? Gerageza Kugirira no kugaragariza ubuntu umukunzi wawe.
Ubuntu hano buvugwa ntabwo ari ubujyanye n’ibintu bifatika gusa.
Ni ukwita ku mukunzi wawe muri byose, ibyo yagusabye n’ibyo atagusabye, mu byo yibuka n’ibyo atibuka. Ni ukureba icyabera cyiza umukunzi wawe, ukamukunda n’umutima wawe wose kandi ugahora witeguye kumuha ubufasha akeneye mu gihe cyose.
4. Hari igihe wasanga gucira bugufi no kubaha umukunzi wawe bikugora, kandi nyamara ari ikintu gikomeye kandi cyari gikwiye mu rukundo rwanyu
Burya umuntu ukunda, uzi neza ko nawe agukunda, akurutisha abantu bose, ugera aho ukumva nta kumwishishaho na gato ufite. Iyo utabyitwayemo neza, cyangwa ngo ubicungire hafi, bigera aho ukamuca amazi (ukamusuzugura) nk’uko bajya babivuga ku buryo usigara ari we utubaha mu bantu bose.
Byakabaye byiza gukomeza kwitwararika kabone n’aho mwaba mumaranye igihe kinini gute.
Si byiza kumva ko mwamenyeranye cyane ngo utangire wumve ntacyo akikubwiye, ngo umubwire ibyo wiboneye byose. Burya ni byiza ko umwifungurira ukamubwira ibyo utekereza, ariko kandi burya ntukarengere , ni byiza kumenya aho ugomba kugarukira kugira ngo utava aho umukomeretsa.
5. Hari abantu benshi bahora bahora basa n’abihugiyeho, ariko biba byiza iyo uhaye umwanya uhagije umukunzi wawe.
Ni ngombwa gufata umwanya kandi uhagije w’umukunzi wawe. Si byiza kuri ba bantu bakunda kureba za filimi cyangwa kureba imipira y’amaguru cyane, batinda mu tubari se, ku buryo bibagirwa cyangwa se babura n’umwanya w’abakunzi babo. Niba kandi utashye uvuye ku kazi, ugeze mu rugo gerageza guha umwanya abo uhasanze, utandukanye akazi no mu rugo. Muri iki gihe kubera ikoranabuhanga, abantu benshi ntibakibona umwanya uhagije bagenera abo mu rugo; n’iyo batashye bavuye ku kazi bahitira kuri za mudasobwa, kuri za facebook n’ibindi bishobora kubatwara umwanya bakibagirwa abo batashye basanga. Nyamara ibi si byiza na buke kuko umukunzi (umugore/umugabo) wawe aba agukeneye kandi agutegereje.
6. Guhora mureshyanya
Iyo mukundana mugera aho mukagira ngo byararangiye mukumva bisa nk’aho inshingano mwari mufite zarangiye. Ni ngombwa rero ko muhora mureshyanya (seduire), ugahora wumva buri gihe ukwiye guhora usa neza imbere y’umukunzi wawe. Burya kandi biba byiza iyo mubanyeho nk’aho buri munsi ari bwo mukibonana; ugahora wumva ushaka gukora kuri mugenzi wawe, kumubwira ko ari mwiza, kumutera imitoma, n’ibindi biranga abantu ba(gi)kundana.
Burya si byiza ku bagore bamwe na bamwe, bagera mu rugo bagahita batangira kwicupiza, ntibiyiteho ku buryo usanga abagabo babo baba basigaye basa n’aho banafite isoni zo gusohokana nabo, rimwe na rimwe ugasanga bibaye n’intandaro yo kubaca inyuma.
Niba uri mu rugo n’umukunzi wawe, jya wiyitaho, ube usa neza, wereke umukunzi wawe ko umukunda kandi ko ukiri mwiza kugira ngo ajye ahora abona ko yatomboye kuko nta wundi musa.
Mu rukundo jya wibuka ko utari nk’umuntu ureba filimi gusa, ko ahubwo uri umukinnyi wayo kandi w’imena, bityo umenye ko ugomba gukora uko ushoboye kose ngo urusigasire.
7. Mu bibangamira urukundo kenshi harimo kutizerana, ese aho wari uziko iyo utizera umukunzi wawe uba usa n’urimo kumutiza umurindi wo kuguca inyuma?!
Birashoboka ko ibi waba wenda warabisubiriwemo kenshi ntubyumve, ariko menya ko nta rukundo rushobora gutera imbere mu gihe nta kwizerana hagati y’abakundana.
Ni ngombwa kumva ko umwizeye, ntugahore wumva wacunga abamuhamagara, ubutumwa bugufi yakiriye cyangwa ubutumwa bwoherezwa kuri interineti emailsbumugeraho.
Hari n’ababa bifuza kumenya mot de passe (amagambo tw’ibanga) abakunzi babo bakoresha kuri emails zabo, jya ugerageza wirinde kutamwizera, ugerageze kurwanya ibitekerezo bikumvisha ko akubeshya cyangwa ko aguca inyuma, kuko nta handi bikugeza usibye kugusenyera.
Hari abantu bamwe babona nta mwanya wo kuganiriza abakunzi babo bajya babona, bityo bagahitamo kubaganiriza bari ku meza, ari naho bababariza ibitabashimishije. Burya si byiza kuko icyo gihe n’iyo waba wamuteguriye ifunguro ryiza adashobora kuryoherwa, ugasanga ushobora kuba usa n’uwakoreye ubusa.
Ikindi kandi niba hari ikibazo muhuye na cyo mu rukundo rwanyu, ntukagifate nk’aho ari iherezo rya byose kuko ntibishoboka ko uba mu rukundo rutigera na rimwe rugira ibibazo, n’iyo byaba nta gushidikanya haba harimo ikindi kibazo utazi cyangwa utarabona.
8. Nimugerageze kugira umushinga mukorana
Ni byiza ko mu rukundo mugira umushinga waba ari muto cyangwa munini mugirana kuko bibafasha kwegerana no gushyira hamwe. Ntiwirirwe utekereza kure kuko ntabwo umushinga ari itegeko ko uba ikintu kinini gusa, ushobora kuba urugendo runaka mutegurana, guteganya kubyara no kurerera hamwe uwo mwana, kuvugurura inzu, gufatanya kuyitera irangi, kujya guhaha muri week-end, n’ibindi byoroshye ariko kandi biryoha iyo mubikoranye.
9. Kwiherera
Buri muntu aba akeneye igihe cyo kuba ari kumwe n’umukunzi we gusa, nta wundi muntu uza kubabangamira, ni byiza pe! Birashoboka kandi ko hari n’ikindi gihe aba yumva akeneye kuba ari wenyine, akitekerezaho, agatekereza ku mukunzi we, agasubira mu twandiko twa kera yandikiranaga n’inshuti ze, cyangwa mu tundi tuntu twose yaba yarakundaga kera ubu atakibonera umwanya.
Ibi bishobora kuba, umukunzi wawe agatekereza ko ahari yaba yagukoshereje atabizi cyangwa ko waba ufite ikindi atazi cyakubabaje, ni byiza rero kubanza ukamubwira ko ukeneye umwanya wo kwiherera n’uwo kuba wenyine kandi ukamubwira ko nta kindi kibazo ufite kugira ngo ataza guhangayika. Si ngombwa rwose ko abakundana bahorana, aho bagiye hose bakajyana, aho ubonye umwe ugahita uhabona n’undi, kuko ibyo bituma basa n’aho bamenyerana cyane, cya kintu cyagukuruye cyane ukabona uwo muntu adasanzwe kikazagera aho kigashira kubera guhorana; ni byiza ko musigirana umwanya wo gukumburana, ukamubona usa n’ubonekewe.
10. Kugira umukunzi ntibivuze kwambikwa amapingu, gerageza kwigenga
Kuba ufite umukunzi kandi ukunda cyane, ntibivuze kumwimariramo ngo wumve ko adahari nta cyo waba uri cyo, yewe ko nta n’icyo wakwishoboza cyagwa wakwigezaho.
Si byiza kumva ko ari we ukugize, kuko ibi bikugira ho ingaruka mbi mu gihe mutakiri kumwe cyangwa hari ikindi kitagenze neza, kuko burya ubuzima budateguza.
Ni byiza ko buri wese akomeza kuba uwo yari na mbere y’uko muhura, akaguma akaba we ubwe, kabone n’aho mubana kandi mukundana. Burya ni byiza ko hari gahunda ukomeza kugira ku giti cyawe, nko gusohokana n’inshuti zawe, gusangira nazo, kuzitumira mu rugo, kujya koga(piscine), kwiga umuziki, kubyina n’ibindi bidasaba uruhare rwe.
Uramukunda pe, ariko ntabwo ari byose kuri wowe, hari ubundi buzima ukeneye kubaho uko ubyumva bipfa kuba gusa bitamubangamiye. Gusa jya ureba neza kandi nturengere kuko n’iyo mugize ubuzima butandukanye cyane kandi mubana na byo bishobora kubagora ndetse bikaba byanabaviramo gutandukana cyangwa n’izindi ntonganya. Ibi bizabafasha kugira urukundo ruryoshye, ruri nta makemwa kandi ruzamara igihe kirekire ‘rutoshye’.


text:
Posted at 11:21 pm by Aline Nzabonimpa, on October 22, 2018
Reka mbanze nkwisabire ngo ntuzarebe uko abandi babayeho ngo ubyifuze, kandi iteka ujye ukurikiza umutima nama wawe kuko burya utajya ukubeshya,,, Reka mbabwire inkuru y’ibyambayeho muri iyi myaka ine ishize. Continue reading →
Posted at 1:54 am by Aline Nzabonimpa, on September 12, 2018
Reka ntangire mvugako ubukwe ari ikintu cyiza pe! Aho ntawabihanaka, noneho bikarushaho kunezeza iyo bigenze uko banyiri kubukora babyifuzaga ndetse nababaherekeje bose bagataha bizihiwe. Gusa Continue reading →
Posted at 8:50 am by Aline Nzabonimpa, on August 20, 2018
Ni gacye muzumva ijambo ” urakoze” cyangwa kubwirwa ngo” wakoze akazi keza” bituruka mukanwa kacu tubibwira bamwe twagize abagaragu bacu, bamwe twita ababoyi ndetse n’abayaya bamwe babyuka iyarubika badukorera ibyo bamwe muri twe tutabasha kwikorera, Continue reading →
Posted at 9:09 am by Aline Nzabonimpa, on July 25, 2018
Ese umunsi mwahuye uzamubwira iki? Ese umunsi yamenye ko ari wowe wamwibarutse nuko kubw’umutima w’uhemu n’ubwikunde ukamwihakana ndetse bikagera naho umuta uzamusubiza iki? Ese ayo marira Continue reading →
Posted at 2:20 am by Aline Nzabonimpa, on June 11, 2018
Usually in life we tend to cast our happiness in every thing around us like relationships, material things, dreams and we don’t get time to think about what would happen if all of those are no longer there. Wet get so lost in in trying to find happiness everywhere else and we ignore the most important place where happiness really resides which is ourselves. I used to be one Continue reading →
Posted at 5:36 pm by Aline Nzabonimpa, on May 30, 2018
Nanjye byarantunguye siko nabishatse, iyo nza kugira amahitamo mba narakugumye iruhande. Narinziko arinjye uzagucyicyira igihe uvutse, narinziko arinjye uzakonsa, narinziko arinjye uzakwigisha kwicara, narinziko arinjye uzakwigisha kugenda, narinziko Continue reading →
Posted at 5:01 am by Aline Nzabonimpa, on May 15, 2018
Ntugihabwa intebe mubandi bagabo ngo mwungurane ibitecyerezo, ibyo uvuze ntagaciro bigihabwa muri rubanda, mbese murugaga rw’abitwa abagabo ntucyibarirwamo yemwe hariho nabasigaye bakwita Continue reading →
Posted at 3:30 am by Aline Nzabonimpa, on May 1, 2018
Ndakubona ntukirya ntukiryama, uricara ubunza imitima, mbese urahangayitse bikomeye! ntuhangayikishijwe n’amashuli yawe, ntuhangayikishijwe n’akazi wifuza kuzakora ndetse n’uko uzakageraho, ntarubyaro uhangayikiye kuko uracyari ingaragu, ahubwo uhangayikishijwe n’igituma Continue reading →
Posted at 2:30 am by Aline Nzabonimpa, on March 28, 2018
Ntunyumve nabi sindukunda kuko rudutwara abacu dukunda, sindukunda kuko rudutera igikomere kizahoraho iteka, ahubwo ndukundira ko ruturinganiza!! Ese Continue reading →
Posted at 1:28 am by Aline Nzabonimpa, on March 8, 2018
Reka ntangire nkubwira ko uri umunyembaraga kandi ko uri intwali!! Umunsi kumunsi ugomba kurwana intambara yo kwerekana ko nawe ugomba icyubahiro kandi ko ushoboye gukora ibihambaye. Rimwe narimwe uzagera aho uterwa ipfunwe Continue reading →


text:
29 KANAMA 2017
ANGOLA
Abagizi ba nabi bateye ibyuka bihumanya mu ikoraniro ryabereye muri Angola
Ku itariki ya 25 Kanama 2017 i Viana mu murwa mukuru Luanda, muri Angola habereye ikoraniro ry’Abahamya ba Yehova ry’iminsi itatu. Mu gihe iryo koraniro ryari ririmbanyije, abantu 405 mu bari bateraniye muri iyo Nzu y’Amakoraniro bituye hasi bata ubwenge, kubera ibyuka bihumanya abagizi ba nabi bateye mu bantu no mu bwiherero. Igishimishije ni uko nta muntu n’umwe wapfuye kuko ibyo byuka bitarimo ubumara bwica. Abagize ikibazo bose bajyanywe kwa muganga kandi abenshi muri bo baravuwe bahita bataha. Abayobozi bo muri ako gace barimo barakora iperereza kandi hari abagabo batatu batawe muri yombi bashyikirizwa ibiro by’abapolisi kuri uwo wa Gatanu nyuma ya saa sita.
Ibiro by’Abahamya ba Yehova biri i Luanda bivuga ko abagize ikibazo bose barimo baroroherwa. Abari bateranye bakomeje gutuza kandi wabonaga bafashanya bita ku bagize ikibazo. Polisi yo muri ako gace yasabye ko kuri uwo wa Gatanu iryo koraniro rihagarara nyuma ya saa sita. Icyakora ku wa Gatandatu tariki ya 26 Kanama no ku Cyumweru tariki ya 27 Kanama, iryo koraniro ryarakomeje. Iryo koraniro ryitabiriwe n’abantu basaga 12.000, habatizwa abantu 188.
Ushinzwe amakuru:
Ku rwego mpuzamahanga: David A. Semonian, Ibiro Bishinzwe Amakuru, +1-845-524-3000
Muri Angola: Todd Peckham, +244-923-166-760


text:
Uwitwa Kamiya Hakizimana Jean Marie Vianey yasabye guhindura amazina mu buryo bwemewe n’amategeko izina Jean Marie Vianey akarivana mu mazina asanzwe yitwa bityo amazina ye akaba Kamiya Hakizimana mu bitabo by’irangamimerere.
Impamvu atanga zituma asaba guhindura amazina akaba ari uko izina Jean Marie Vianey ritagaragara mu byangombwa byose by’inzira yahawe n’ibiro by’abinjira n’abasohoka mu Rwanda ndetse no muri Amerika bityo akaba ashaka ko byahuzwa akabivanirwaho.
Ingingo z’ingenzi yashingiyeho asaba inzego zibishinzwe guhindura amazina zikaba ziri hano hasi:


text:
Mu gusoza inyigigisho y’ubushize, yari ifite umutwe ugira uti: "Interuro eshatu zo kwitondera mu gihe uhitamo uwo muzabana" twabararikiye ko ubutaha tuzaganira ku itandukaniro n’isano iri hagati y’urukundo rugaragara mu gihe cyo kurambagiza ndetse n’urukundo ruugaragara mu gihe wamaze kubana n’uwo wihebeye. Ni muri urwo rwego rero tugiye kurebera hamwe uko biba byifashe.
Wakwibaza uti: "Ese ibyo mbona ubu tukiri mu irambagiza, nzakomeza kubibona nitumara no kubana?"
Imana ihuza Adamu na Eva, nta byaha byabaga mu isi, hari amahoro yuzuye imiruho n’impinduka byo mu mibanire byaje nyuma aho bamariye gucumura. Twibuke kandi ko Adamu na Eva batigeze bagira igihe cyo kurambagiza, bakangutse umwe abona undi nuko bakomeza ubuzima, nta yandi mahitamo yarahari, kandi buri wese yumvise anyuzwe rwose. Mu yandi magambo Imana yikoreye imirimo yose ibanziriza ukubana.
Dore uko ubuzima bwo kurambagiza buba bumeze ari nabyo bicanira urukundo:
1. Muhura mwitunganije ibihe byose musa neza ndetse muhumura
2. Muvugana gake cyangwa kenshi ariko mwitonze ndetse mukumva umwanya ubabana muto
3. Muhura mukumburanye niyo mubonanye kenshi mwikanga kwica ubuhamya mukagabanya
4. Ntawe ubwira undi nabi cyane ko bigoye kubona icyo umuhora
5. Ntawe ukunda kwerekana intege nke ze, inenge, ingeso, kamere n’ibindi
6. Kwihangana no kwiyumanganya biba biri hejuru cyane ngo uwawe atababara
7. Ibyaha byo kubeshya bibatsinda kenshi ngo ni ugusigasira urukundo
8. Isoni no gutinyana bituma amakosa amwe namwe ataboneka hakaboneka ibyiza gusa
9. Amatsiko menshi yo kubonana (Kuryamana) atera amarangamutima guhorana impuhwe n’ibambe
10. Amagambo meza asize umunyu atuma iteka hahoraho ubushake bwo kuganira
11. Gusohokana, impano no gutungurana bituma urukumbuzi rudashira
12. Abakobwa bagerageza guteta n’abatabizi barabyiga kuko bikurura abahungu cyane. Aha biba bikaze
13. Abahungu bihagararaho bakarinda agaciro kabo kuko kubahwa bibagwa neza cyane
14. Buri wese avuga ibyo akunda asanisha n’ibyo mugenzi we abona akunda (Barahishanya cyane)
15. Akajambo k’urukundo kabanziriza byose kagaheruka byose
Ibyo mvuze haruguru ni bikeya ugereranije n’ibibera hagati y’abakundana bitegura kurushinga.
Reka turebe nanone uko bigenda nyuma yo kubana, duse n’ababigereranya n’ibyo twabonye hejuru mu irambagiza:
1. Mubonana ibihe byose, mwaba musa neza ndetse munasa nabi
2. Muvugana ibihe byose kandi muba mufite umwanya uhagije ndetse usaga wo kuba muri kumwe
3. Murahorana ibihe byose gukumburana ntibibaho ndetse biri mu nshingano kuba hamwe iteka
4. Bibaho ko mukoserezanya ndetse bikaba byatuma muvugana nabi rimwe na rimwe
5. Si ngombwa ko umwe yereka undi intege nke ze, inenge, ingeso, kamere n’ibindi. abibona rugikubita
6. Kwihangana no kwiyumanganya biratinda bikagabanuka bikaba ngombwa kubwizanya ukuri
7. Ntabwo wabeshya umuntu mubana iteka, agera aho akamenya ukuri atanakubajije
8. Isoni no gutinyana birashira burundu kuko muba mwabaye umuntu umwe, amakosa yose araboneka
9. Amatsiko aba nk’ashize, hagakenerwa ibindi byunganira uburiri bituma amarangamutima ahoraho
10. Amagambo meza asize umunyu ntabwo akunda iteka, hari n’igihe arambirana akenera inyunganizi
11. Ibibazo n’inshingano byo mu rugo bibangamira imyidagaduro, iyo aricyo kibahuza rurashonga
12. Hari igihe guteta bidakunda cyangwa bikagabanuka, cyane iyo hajemo amakosa no kurakaranya, cyangwa abana nabo bagomba guteteshwa
13. Hari igihe biba bibi bigasaba umugabo guca bugufi, iyo akomeye ku cyubahiro aha biba bibi cyane
14. Ibyo umwe akunda hari ubwo bibangamira undi, bigasaba kwigomwa kubwa mugenzi wawe
15. Ibikorwa byiza by’urukundo bikenerwa kuruta amagambo nubwo nayo atari mabi
Ese umuntu agereranije urukundo twavuzeho rwo mu irambagiza n’uru tuvuzeho rwo mu rugo yasanga ari bimwe?
-Ni iki kigukurura kigutera gukunda uwo ukunda cyane? Ese ubona bihindutse wakomeza ukamukunda?
Nk’uko wavutse uri muto ukagenda ukura igihe kikagera ugacuka ku ibere ugatangira kwigaburira, ninako urukundo rukivuka ruhendahendwa igihe kikagera rugacuka rukajya mu kuri k’ubuzima (Life realities), aho mutabanira ko wabonye ubutumwa bugufi (sms) cyangwa bagusohokanye, ahubwo mukabana mudafite na telefone cyangwa aho kuba ari ikibazo.
Ntiwaba utarishyura banki cyangwa ngo wishyure inzu mubamo, ngo utegereze gusohoka buri wikendi (Week end). Bibaho ariko ni zazindi zitamara kabiri. Aha byumvikane neza, ntibivuze ko itangiriro ryo kubaka urugo ari iherezo ry’umunezero, ahubwo ni itangiriro ry’umunezero nyawo ufite aho ushingiye kandi ushyigikirwa n’Imana n’abantu. Ni umunezero udatera kwicuza.
Kwitiranya urukundo rwo kurambagiza n’urukundo ruzubaka biri muri bimwe biri gutuma ingo zitakiramba na busa. Bakirisitu bavandimwe, dufatanye guhashya ikibazo cyo gusenyuka kw’ingo muri iki gihe. Tubisengere nk’icyifuzo, ariko twigishe abakiri bato ibijyanye n’ubuzima bubategereje imbere, kuko umwana apfira cyangwa agakirira mu iterura, kandi uburere bukaba buruta ubuvuke. Kuko abenshi bananizwa no kubona ibitandukanye n’ibyo biringiraga, cyangwa ubumenyi budahagije mu buzima bugatuma ibintu bito cyane bisanzwe bihinduka ibibazo binini kugeza urugo rusenyutse!
Urukundo rwo kurambagiza rero narugereranya na wa muriro waka ku twatsi twumye igihe bafatisha iziko cyangwa imbabura. Hanyuma urukundo rwo mu rugo nkarugereranya na wamuriro ukomeza kwaka bagateka, mbega iziko ryamaze gufatwa cyangwa imbabura.
Ubutaha tuzarebera hamwe umuriro wafashwe nk’ikigereranyo cy’urukundo rwo mu rugo.
Komeza ubane natwe, Imana iguhe umugisha!
[email protected]


text:
Description
Mu nteruro imwe, ibi nibyo abafatanyije kwiga bagamije. Gahunda
y’abafatanyije kwiga iteguwe mu rwego rwo gufasha abantu gushimangira
ukugendana kwabo na Yesu—biga uburyo bwo kubaho ubuzima bwa gikristo
bushimishije kandi bukwiriye. Hibandwa cyane ku ishirwa mu bikorwa, ariko
hari no kwiga ibintu byinshi bikorerwa icyarimwe.
Gahunda y’abafatanyije kwiga ikubiyemo ibice icumi kandi ahantu hose
imara hagati y’ibyumweru icumi kugeza kuri cumin a bitatu. Ntawashidikanya
ko ari gahunda ndende kandi iremereye. Isaba umwanya ndetse no gukora
cyane, ariko mu byukuri bibaba bikwiriye!
Ibice bigize igitabo bigomba kwigwa kandi bikarangira muri buri
cyumweru, kandi buri gice kirangirana no guhura n’uwo “mwigana” buri
cyumweru. At your meeting, you and your partner will discuss and develop the
concepts studied that week Mu muhuro wanyu, wowe n’uwo mwigana
muraganira kandi mukanagura ingingo zizweho mur’ icyo cyumweru.
Gahunda y’abafatanyije kwiga iteguwe mu rwego rwo kugutegura
gufasha undi muntu kwiga ibyo bice nyuma yo gusoza gahunda. Nizera ko buri
gice kiza kuba gishimishije kandi gisanishwa n’ibintu wunva neza ku buryo ugira
umwete wo gusangiza undi mu kristo uko utera imbere muri buri somo.
L’expédition en dehors des États-Unis variera. Veuillez nous appeler ou nous envoyer un courriel pour les frais d’expédition.
Shipping outside of the United States will vary. Please call or email us for shipping costs.
Usafirishaji nje ya Merika utatofautiana. Tafadhali piga simu au tutumie barua pepe kwa gharama ya usafirishaji.
Comments
There are no comments yet.


text:
Matayo
6 “Mwirinde cyane mudakorera ibyo gukiranuka+ kwanyu imbere y’abantu kugira ngo babarebe; naho ubundi nta ngororano So wo mu ijuru yazabaha. 2 Ku bw’ibyo rero, nugira icyo uha umukene,+ ntukavuze impanda+ nk’uko indyarya zibigenza mu masinagogi no mu mayira, kugira ngo abantu bazishime. Ndababwira ukuri ko baba bamaze guhabwa ingororano yabo yose. 3 Ariko wowe nugira icyo uha umukene, ukuboko kwawe kw’ibumoso ntikukamenye icyo ukuboko kwawe kw’iburyo gukoze, 4 kugira ngo icyo wahaye umukene kibe ibanga; ni bwo So wo mu ijuru ureba ari ahiherereye azakwitura.+
5 “Nanone nimusenga, ntimukamere nk’abantu b’indyarya, kuko bakunda gusenga bahagaze+ mu masinagogi no mu mahuriro y’imihanda kugira ngo abantu babarebe.+ Ndababwira ukuri ko baba bamaze guhabwa ingororano yabo yose. 6 Icyakora wowe nusenga, ujye winjira mu cyumba+ cyawe maze numara gukinga urugi, ubone gusenga So uba ahiherereye;+ ni bwo So wo mu ijuru ureba ari ahiherereye azakwitura. 7 Mu gihe usenga, ntukavuge ibintu bimwe ugenda ubisubiramo+ nk’uko abantu b’isi babigenza, bibwira ko amagambo menshi bavuga azatuma bumvwa. 8 Bityo rero, ntimukamere nka bo, kuko Imana, ari yo So, iba izi ibyo mukeneye+ na mbere y’uko mugira icyo muyisaba.
9 “Ku bw’ibyo rero, mujye musenga mutya+ muti
“‘Data uri mu ijuru, izina ryawe+ niryezwe.+ 10 Ubwami+ bwawe nibuze. Ibyo ushaka+ bikorwe mu isi+ nk’uko bikorwa mu ijuru. 11 Uyu munsi uduhe ibyokurya by’uyu munsi;+ 12 kandi utubabarire imyenda yacu, nk’uko natwe tubabarira abaturimo imyenda.+ 13 Ntudutererane mu bitwoshya,+ ahubwo udukize umubi.’+
14 “Nimubabarira abantu ibyaha byabo, So wo mu ijuru na we azabababarira ibyaha byanyu.+ 15 Ariko nimutababarira abantu ibyaha byabo, So wo mu ijuru na we ntazabababarira ibyaha byanyu.+
16 “Nimwiyiriza ubusa,+ ntimugakomeze kugaragaza umubabaro mu maso nk’abantu b’indyarya, kuko bahindanya mu maso habo kugira ngo abantu babone ko biyirije ubusa.+ Ndababwira ukuri ko baba bamaze guhabwa ingororano yabo yose. 17 Ariko wowe niwiyiriza ubusa, wisige amavuta mu mutwe kandi ukarabe mu maso,+ 18 kugira ngo utagaragara imbere y’abantu ko wiyirije ubusa, ahubwo ugaragare ko wiyirije ubusa imbere ya So wo mu ijuru uri ahiherereye;+ ni bwo So wo mu ijuru ureba ari ahiherereye azakwitura.
19 “Nimureke kwibikira ubutunzi+ mu isi, aho udukoko n’ingese biburya, n’abajura bapfumura bakabwiba. 20 Ahubwo mwibikire ubutunzi mu ijuru,+ aho udukoko n’ingese bitaburya,+ n’abajura ntibapfumure ngo babwibe. 21 Kuko aho ubutunzi bwawe buri, ari na ho umutima wawe uzaba.
22 “Itara ry’umubiri ni ijisho.+ Ubwo rero, niba ijisho ryawe riboneje ku kintu kimwe, umubiri wawe wose uzagira umucyo. 23 Ariko niba ijisho ryawe riboneje ku bintu bibi,+ umubiri wawe wose uzaba mu mwijima. Niba mu by’ukuri umucyo ukurimo ari umwijima, mbega ukuntu uwo mwijima uba ari mwinshi cyane!+
24 “Nta wushobora kuba umugaragu w’abatware babiri, kuko yakwanga umwe agakunda undi,+ cyangwa akaguma kuri umwe agasuzugura undi. Ntimushobora kuba abagaragu b’Imana n’ab’Ubutunzi.+
25 “Ku bw’ibyo rero, dore ibyo mbabwira: ntimukomeze guhangayikira+ ubugingo bwanyu mwibaza icyo muzarya cyangwa icyo muzanywa, cyangwa ngo muhangayikire imibiri yanyu mwibaza icyo muzambara.+ Mbese ubugingo ntiburuta ibyokurya, n’umubiri ukaruta imyambaro?+ 26 Nimwitegereze mwitonze inyoni+ zo mu kirere: ntizibiba cyangwa ngo zisarure, cyangwa ngo zihunike mu bigega; nyamara So wo mu ijuru arazigaburira. None se ntimuzirusha agaciro?+ 27 Ni nde muri mwe ushobora kongera n’umukono* umwe ku gihe ubuzima bwe buzamara,+ abiheshejwe no guhangayika? 28 Nanone ku birebana n’imyambaro, ni iki gituma muhangayika? Muvane isomo ku ndabyo+ zo mu gasozi, ukuntu zikura: ntizigoka cyangwa ngo zibohe imyenda. 29 Ariko ndababwira ko na Salomo+ mu ikuzo rye ryose atigeze arimba nka rumwe muri izo ndabyo. 30 Niba se Imana yambika ityo ubwatsi bwo mu gasozi buba buriho uyu munsi ejo bukajugunywa mu ziko, ntizarushaho kubambika mwa bafite ukwizera guke mwe?+ 31 Ku bw’ibyo rero, ntimugahangayike+ na rimwe mwibaza muti ‘tuzarya iki?,’ cyangwa muti ‘tuzanywa iki?,’ cyangwa muti ‘tuzambara iki?’ 32 Ibyo byose ni byo abantu b’isi bamaranira, kandi So wo mu ijuru azi ko mubikeneye byose.+
33 “Nuko rero mukomeze mushake mbere na mbere ubwami bw’Imana no gukiranuka kwayo.+ Ibyo bintu bindi byose muzabihabwa.+ 34 Bityo rero, ntimugahangayikishwe n’iby’umunsi w’ejo,+ kuko umunsi w’ejo uzaba ufite imihangayiko yawo. Buri munsi uba ufite ibibi byawo bihagije.


text:
Ku wa 2 w’icya 32 Gisanzwe, B, 13/11/2018
Tito 2,1-8.11-14 ; Zaburi 37(36),3-4,18.23,27.27 ; Ivanjiri:Lk 17,7-10,
Bakristu Bavandimwe, Ijambo ry’Imana tuzirikana kuri uyu munsi, riraturarikira kwibuka ko Ubuzima bwa Gikristu bubereyeho kugirira abandi akamaro (Service) no kwerekeza ku Mana.
Mu isomo rya mbere dusanga mu Ibaruwa Pawulo Intumwa yandikiye Tito, turasangamo inama zikomeye Pawulo agira Tito ngo na we azazigire abantu bo mu byiciro binyuranye hato batazava aho bahusha icyo Imana yabaremeye bagapfusha ubusa ingabire bahawe.
Aramubwira gutanga inyigisho ziboneye. Aramubwira kandi kwibutsa buri wese mu cyiciro cy’Ubuzima arimo kudasobanya n’Igikwiriye. Burya buri wese agira ingusho ye. Iyo yayimenye aba ahirwa bityo akayigengesera. Ntibikwiye rwose ko Umukristu yakina n’icyaha. Burya buri cyiciro cy’abantu kigira ibyaha byenda gusa. Abasaza barabwirwa kwiyubaha no kwirinda ubusinzi. Hari igihe umuntu agenda aremererwa n’imyaka yagera aho akagwa mu gishuko cyo kubaho asa n’uwahebeye urwaje. Ugasanga yatakaje isoni. Hari abadatinya gusinda kubahuka ibiterasoni n’Ibindi. Hari n’Abigamba ko bazi kunywa nyinshi nyamara ibyo ntibiva kuri Roho Mutagatifu.
Abakecuru baributswa guca ukubiri n’Amazimwe kandi na bo bakimenya bagatinya icyatuma bagwa mu bwandavure cyose. Ku Bakuru, ntibihagije kwirinda kwandavura, ahubwo ni na ngombwa gutera intambwe yisumbuye bakamenya ko Ubukuru bwabo ari ubwo kugirira abakiri bato akamaro.
Pawulo arashishikariza abakecuru kwibuka inshingano ikomeye yo gusigasira ubusugire bw’ingo zikiri nto. Ubujyanama bwabo ni indasimburwa. Pawulo arazirikana umwanya w’ibanze w’Urugo n’Umuryango mu buzima bwa Gikristu bityo akaba atwibukije ko natwe tugomba gukanguka tukagira icyo dukora kugira ngo ingo zacu zidasenyurwa n’imihengeri yo muri iki gihe usanga yibasira cyane cyane ingo zidasengera hamwe.
Abasore n’urubyiruko muri rusange na rwo yarugeneye inama zibakwiye ariko cyane cyane agashishikariza Timote kwigisha akoresheje ubuhamya bw’ubuzima butanga urugero rwiza mu mvugo no mu ngiro. Kuba buri cyiciro gifite ibikireba biratwibutsa ko gukorera Imana ari ibya buri gihe no kuri Bose. Ntugashyire ejo icyo washoboraga gusohoza none, iby’ejo bizaba bikureba nk’uw’Ejo na ho ibya none urabibazwa na byo nk’Uwa none.
Ubu bujyanama bwose Pawulo atanga, abukomora ku kuba yaracengewe n’Ibanga rya Kristu koko, we utubwira mu Ivanjiri ya none ko tugomba kumva rwose ko tubereyeho gufasha abandi. Gufasha abandi bishinze imizi kandi mu ngabire za Roho Mutagatifu we wiyoborera Kiliziya kandi akayiha ingabire ikeneye mu gihe gikwiriye. Ingabire wahawe si izo kwicarira abandi ahubwo icyo ubashije kuzikoresha usabwa kucyishimira cyane cyane uzirikana ko ubashije gutunganya icyo waziherewe. Yezu ati : «Nimurangiza gukora icyo mwategetswe cyose mujye muvuga muti ‘Turi Abagaragu nk’Abandi’ : Twakoze ibyo twari dushinzwe » (Lk 17,10).
Umuntu wese ubashije kunyurwa no gutunganya ibyo arimo cyangwa ashinzwe aba agira amahirwe. Nta kaga nko kuba mu bintu utabyishimiye. Ibyo usanga bisa na wa wundi ngo uvoma yanga akavoma ibirohwa, cyangwa ya mvugo ivuga ngo Aho kuryama ubyigana wabyuka. Umuhamagaro wa buri wese yakagombye kwitoza kuwusoromamo ibyishimo n’Umunezero kuko muri wo Imana yabimuteganyirijemo. Dusabirane rero mu buzima bwacu bwa buri munsi kugira ngo turyoherwe no kugira icyo tumarira abandi mu Izina rya Yezu. Dusabe Imana iturinde Ubunebwe, agasigane, n’agahimano mu byo dushinzwe kandi tunazirikane ko n’iyo haba hari ikidatunganye mu byo twifuzaga aho kwinuba dukwiriye gusaba Yezu kudutabara kuko abishoboye kandi akaba ari we udutinyura kumusaba icyo dushaka cyose dufite Ukwizera (Jn 15,7).
Nyagasani Yezu nabane namwe !
Padiri Jean Damascene HABIMANA M.


text:
Ku wa 5 w’ icya 5 cy’igisibo, A, 3/4/2020
1º. Yer 20, 10-13;Zab 18 (17), 2-3.5-7; Yh 10, 31-42.
Tumaze iyi minsi twumva amasomo adufasha kugendera mu nzira y’ubwigenge bw’abana b’Imana. Iyo nzira ihuza abantu bizeye rwose ko n’urupfu rwa hano ku isi rudashobora kutuvutsa ukwishyirukizana kw’aba-Kirisitu. Abantu bose bakurikiye Yezu bakiyumvamo umwuka w’ubuhanuzi bumukomokaho babaye intwari. Batambutse muri iyi si neza bayisigira umurage mwiza. Na ho ba “Rusisibiranyukuri” bo bakomeje inzira y’ukwibeshya. Babaye kuri iyi si bayobagurika. Babaye nka bariya Bayahudi twumva mu Ivanjili ya none. Abo ngabo Yezu yabahaga ingingo zibahugurira gukangurira ukuri ubwenge bwabo nyamara bo bakanangira bashaka kumwica. Isomo tubonye none ni irihe mu kurushaho gutsindagira ingingo tumaze iminsi tuzirikana? Ni ukwemera ko Uhoraho abana natwe akatwereka ibikorwa byiza.
1.Uhoraho ari kumwe natwe
Mu gihe Yeremiya umuhanuzi yari ashukamirijwe na rubanda rutumva ukuri, yaratinyutse akomeza guhanura. Yahagaze yemye aba intwari yatorewe gutsinda ibitari ukuri aho biva bikagera. Yeremiya at: “Numvise imigambi y’ubugome bwa rubanda, iterabwoba impande zose ngo ‘Nimumushinje natwe tumushinje!’” N’abahoze ari inshuti ze bahoreye nk’abandi bose bashakaga kumuhorahoza! Muri icyo gihe, Yeremiya umuhanuzi yari mu mazi abira. Ubuhanuzi bwe ariko, bwari ubuhanuzi buturuka ku Mana kuko atigeze aceceka ukuri. Yagiraga ati: “Cyakora Uhoraho ari kumwe nanjye ak’intwari idahangarwa”.
Isomo aduha kimwe n’ayo abandi bahanuzi muri rusange badusigiye, ni ukutagira ubwoba. Nta bwoba iyo tuzi ko turi kumwe n’Imana Ishoborabyose. Nta bwoba kuko tuzi ko ari yo tuganaho. Nta bwoba kuko ubuzima bwa hano ku isi buzagira indunduro mu buzima bw’iteka. Kandi tuzagezwa mu buzima bw’iteka n’ukuri nyakuri. Umuntu uba kuri iyi si yimika amanyanga, ubucabiranya n’ubutiriganya, aba yibeshya ko azi ubwenge. Nyamara ukwitarura ukuri bizamubyarira amazi nk’ibisusa. Azarohama mu nyenga y’umuriro. Abahanuzi kuva kera bafasha mwene muntu gutekereza no kunguka ubwenge. Inyigisho zabo zidufasha gukanguka tukava mu bitotsi by’ubujiji. Nta muhanuzi wigeze yigisha abantu akoresheje amagambo gusa. Ubuzima bwabo bwaherekezaga amagambo yabo maze ubutumwa bwabo bukaba impamo kuri buri wese. Nta muhanuzi witwaye nk’abasaseridoti batari bake mu bihugu binyuranye hirya no hino, ba bandi bajya kuri Alitari bakaryongora ngo barigisha! Iyo bagamije gushimisha abantu nta kuri baserura ngo bamurikire imitima y’abantu bose mu ngorane barimo, ubwo buhanuzi bwabo buhinduka ubuhanuzi-bunyoma! N’uwabatijwe wese kandi yahawe kugira uruhare ku buhanuzi bwa Kirisitu. Iyo ahengamye ntabone ukuri nyakuri gukiza, yiberaho mu bujijisi adashobora gufasha isi kuva mu mwijima. Roho mbi nitsindwe n’umwuka wa gihanuzi uhabura abahabye ugahumuriza abihebye. Ni wo ugomba kuturanga twese abakurikiye Yezu Kirisitu. Kumwizirikaho bifite ishingiro.
2.Yatweretse ibikorwa byiza
Uhoraho wakomeje abahanuzi bakaba intwari zidahangarwa, ni we uri kumwe na buri mukirisitu wese. Uyu na we yari akwiye gutsinda ubwoba bwose akaba kuri iyi agamije kuyubaka. Niyiyumvemo imbaraga ahabwa n’intwari nyantwari Yezu Kirisitu maze agire imbaraga z’intwari koko, akoreshwe n’umwuka wa guhanuzi. Narangwe n’ibikorwa byiza aho ari hose.
Umuhanuzi nyamuhanuzi w’ibihe byose yagiye impaka n’abayahudi arababwira ati: “Naberetse ibikorwa byiza byinshi bituruka kuri Data, none muri ibyo bikorwa, icyo munterera amabuye ni ikihe?”. Icyo gihe ijambo yababwiye ryarabatsinze rwose. Ariko kubera ubwenge bwabo bwahuramye, bibwiraga ko ngo Yezu atuka Imana mu kuvuga ko ari we Mwana w’Imana kandi uriho mbere y’uko Aburahamu avuka. Ibyo batumvishije ubwenge bwabo bibwiye ko ari ubutukamana.
Ni nk’abantu bo muri iki gihe bananirwa guhangayikishwa no gushaka ukuri gukiza ahubwo bakica abanyakuri! Isi yarasaze kuko itemeyte Yezu Kirisitu we Nzira Ukuri n’Ubugingo. Amatwi arimo urupfu ntiyumva. Ukuri kose Yezu yabatangarije barakwanze maze bamuhigira kutamubura. Tuzi ko bamwishe ku munsi ubu twita uwa Gatanu Mutagatifu. Ni mu cyumweru gitaha tuzabyibuka. Abamugomeye benshi batekereje ko koko Yezu ari Umwana w’Imana igihe apfiriye ku musaraba maze isi igacura umwijima ku buryo bwagaragariye buri wese wari aho. Yezu amaze kuzuka, ni bwo intumwa ze n’abandi bigishwa bakomeye mu kwemera. Twebwe ubu nta rwitwazo dukwiye kugira. Hashize imyaka myinshi Yezu agaragaza ko ari muzima. Ntitwagombye kubaho tunyuranya n’ukuri. Ntritwagombye gupfukirana umwuka wa gihanuzi Yezu yatubuganijemo igihe tubatizwa.
Dusabire abahanuzi b’ubu babe abahanuzi koko. Alitari bahagararaho ibabere urubuga bahabwa mu kumurikira isi. Ntibagashore abantu mu rwijiji rutabavana mu gihu cy’ubujiji. Nibahangayikishwe n’ukuri mbere yo gushaka indonke no gushimisha abagenga b’iyi si. Nibarebe abahanuzi muri Bibiliya birebe. Nibitegereze Yezu Kirisitu ku Musaraba. N’uwabatijwe wese tumusabire imbaraga zo kuba kuri iyi si ahagarariye Kirisitu yifuza kuzasanga mu buzima buhoraho.
Yezu Kirisitu naduhagarareho muri iyi si yanga abahanuzi. Nasingirizwe umutsindo we wamuruye igihu cy’ubujiji n’ubugome. Umubyeyi Bikira Mariya naduhakirwe mu ijuru. Abatagatifu, Rikarido, Fara, Papa Sixti wa 1 na Ludoviko Sikorosopi (Scrosoppi), badusabire kuri Data Ushoborabyose.
Padiri Cyprien Bizimana


text:
Umusogongero
Iyo umwana akiri muto wese aba atunzwe n’amashereka ya nyina.Hagati y’amezi atatu n’igice n’ane biba ngombwa ko umwana agaburirwa kugira ngo yunganire amashereka aba atagishoboye kumuhaza.
Ahabwa mbere na mbere uruvange rw’imbuto zose uretse izifite amavuta menshi n’izisharira cyane
Urugero: Avocat n’indimu
Umwana ntagomba guhabwa ibinyobwa bibonetse byose nk’ibfite alcool,imisururu,urwagwa,agomba kunywa igikoma n’amata kubashoboye kuyabona.
Arindwa rwose urusenda n’ibiryo bikaranze.
Amata yose iyo utangiye kuyaha umwana ugomba kuyavanga n’amazi kugeza amaze kuyamenyera.
Ay’inka n’ay’ihene bayavanga n’amazi,Ay’ifu yo ukurikiza ibipimo biba byanditseho.
Mu biryo by’umwana umenyereye kurya hagomba hagomba kongerwamo ibyubaka umubiri bituruka ku matungo kuko aba aribyo akeneye kurushaho
Urugero: Amagi,amata,inyama,amatezano,amafi,indagara n’ibindi.
Muri ibyo biryo bye hagomba gusukwamo amavuta make ntakarangwe kuko iyo akaranze aremerera igifu cy’umwana ntikibashe gusya neza,kandi atuma vitamin ziyoboka mu mubiri.
Ibiryo by’umwana bigomba kuba bicucumye buri gihe kubera impamvu ebyiri:
1-Igifu cye kiba kikiri gito kitashobora gusya ibibonetse byose akaba ari ngombwa kumworohereza.
2-Kugirango umwana adatoranyamo ibyo yishakiye kandi wenda ntafatemo ibyo umubiri we ukeneye.
Iyo umwana yatangiye kurya ntunyuzamo umwihorere ,biba ngombwa ko umugaburira ku gihe kandi ku buryo no ku rugero .
Mugutegura igaburo ry’umwana witwarararika isuku mu bikoresho ndetse naho ukorera kugira ngo bitazamo intandaro y’inzoka cyangwa se izindi ndwara.
Mu igaburo ry’umwana nta na rimwe rigomba gutegurwa nta mboga,kuko zimufasha kurwanya indwara.
Ibyo kurya by'Umwana:Umusogongero
Labels: ibyo kurya by'umwana, umwana


text:
Abaturage barusheho kwitabira gahunda za Leta no kwita ku bibakorerwa
Uretse gahunda yo gufatanya n’abaturage mu muganda wabahuje mu mirenge ya Karago na Rambura, haterwa ibiti ku misozi mu rwego rwo kubungabunga ikiyaga cya Karago isuri iva ku misozi yajyanwagamo, Minisitiri w’umutungo kamere Stanislas Kamanzi yashishikarije abaturage ko uretse gahunda yo kurwanya isuri no kwita by’umwihariko ku ho batuye bakwiriye no gushishikarira kwita kuri gahunda za Leta kugira ngo barusheho kugera ku iterambere rirambye.
Zimwe muri gahunda Minisitiri Kamanzi yabatangarije cyane muri iki gihe,harimo kwita cyane ku kwezi kwahariwe umwana w’umukobwa,akarushaho kwitabwaho mu muryango,agahabwa ibyo akeneye byose,akoherezwa ku ishuri,agahabwa uburenganzira ku mutungo n’ibindi. Akaba yarasabye ubuyobozi kujya bukurikirana uko iyo gahunda yo kwita ku mwana w’umukobwa igenda ndetse no kugira uruhare mu kuyinoza,atari mu kwezi kwamugenewe gusa ahubwo no mu bindi bihe.
Ikindi Minsitiri Kamanzi yagarutseho yifatanya n’abaturage mu muganda wabaye kuri uyu wa 30/03/2012, yashishikarije abaturage kuzitabira gahunda z’icyunamo hibukwa ku nshuro ya 18 Jenoside yakorewe abatutsi mu Rwanda. Yabasabye kurushaho kwita kuri gahunda za Leta ndetse no kurushaho guharanira kwiteza imbere bakarwanya ubukene,bakabasha kuba koko intore zishakira ibisubizo nk’uko bo ubwabo bivugira ko “babyiyemeje kandi bazabikora n’imbaraga zihariâ€mu ntero yabo.


text:
Ese wifuza gusoma iyi ngingo mu %%?
4 Ishyanga ryose rimaze kwambuka Yorodani,+ Yehova abwira Yosuwa ati
2 “nimutoranye abagabo cumi na babiri, umugabo umwe muri buri muryango,+
3 mubategeke muti ‘mujye hagati muri Yorodani aho abatambyi bashinze ibirenge,+ muhakure amabuye cumi n’abiri,+ muyajyane muyashyire aho muri burare+ iri joro.’”
4 Yosuwa ahamagara ba bagabo cumi na babiri+ yari yatoranyije mu Bisirayeli, umugabo umwe muri buri muryango,
5 arababwira ati “nimujye imbere y’isanduku ya Yehova Imana yanyu iri hagati muri Yorodani, buri wese aterure ibuye, mukurikije umubare w’imiryango y’Abisirayeli, aritware ku rutugu,
6 kugira ngo azababere ikimenyetso.+ Mu gihe kizaza abana banyu nibababaza bati ‘kuki mwashyize aya mabuye aha?’,+
7 muzabasubize muti ‘ni ukubera ko amazi ya Yorodani yigabanyijemo kabiri imbere y’isanduku y’isezerano rya Yehova.+ Igihe isanduku yambukaga Yorodani, amazi ya Yorodani yigabanyijemo kabiri; none aya mabuye ni ayo kujya abyibutsa Abisirayeli kugeza ibihe bitarondoreka.’”+
8 Nuko Abisirayeli babigenza nk’uko Yosuwa yabibategetse, bakura hagati muri Yorodani amabuye cumi n’abiri bakurikije umubare w’imiryango y’Abisirayeli,+ nk’uko Yehova yari yabibwiye Yosuwa, barayajyana bayashyira aho bari bagiye kurara.+
9 Hari n’andi mabuye cumi n’abiri Yosuwa yashinze muri Yorodani hagati, aho abatambyi bahetse isanduku y’isezerano bari bashinze ibirenge,+ kandi na n’ubu aracyahari.
10 Abatambyi bahetse Isanduku bakomeje guhagarara hagati+ muri Yorodani kugeza aho ibyo Yehova yategetse Yosuwa kubwira abantu ngo bakore byose byarangiriye, ibyo Mose yari yarategetse Yosuwa byose.+ Hagati aho, abantu barihutaga+ kugira ngo bambuke.
11 Abantu bose bamaze kwambuka, abatambyi n’isanduku+ ya Yehova na bo barambuka, abantu babireba.
12 Bene Rubeni, bene Gadi n’igice cy’abagize umuryango wa Manase+ bambuka bambariye urugamba+ Abisirayeli bose babireba, nk’uko Mose yari yarababwiye.+
13 Abagera ku bihumbi mirongo ine bambutse bafite intwaro biteguye kurwana, banyura imbere ya Yehova bajya mu bibaya by’ubutayu bw’i Yeriko.
14 Uwo munsi Yehova ahesha icyubahiro Yosuwa mu maso y’Abisirayeli bose,+ batinya Yosuwa mu minsi yose yo kubaho kwe nk’uko batinyaga Mose.+
15 Yehova abwira Yosuwa ati
16 “tegeka abatambyi bahetse isanduku y’igihamya+ bazamuke bave muri Yorodani.”
17 Nuko Yosuwa ategeka abatambyi ati “muzamuke muve muri Yorodani.”
18 Abatambyi baheka isanduku+ y’isezerano rya Yehova barazamuka bava hagati muri Yorodani. Bagishinga ibirenge+ imusozi, amazi ya Yorodani ahita asubira mu mwanya wayo, aruzura+ arenga inkombe zayo zose nka mbere.
19 Abantu bambutse Yorodani ku munsi wa cumi w’ukwezi kwa mbere, bakambika i Gilugali,+ ku mupaka wa Yeriko wo mu burasirazuba.
20 Ya mabuye cumi n’abiri bari bakuye muri Yorodani, Yosuwa yayashinze i Gilugali.+
21 Abwira Abisirayeli ati “mu gihe kizaza abana banyu nibabaza ba se bati ‘aya mabuye asobanura iki?,’+
22 muzabasobanurire muti ‘Abisirayeli bambutse Yorodani iyi bagenda ku butaka bwumutse,+
23 igihe Yehova Imana yanyu yakamirizaga imbere yabo amazi ya Yorodani kugeza igihe bambukiye, nk’uko Yehova Imana yanyu yabigenje ku Nyanja Itukura igihe yayikamirizaga imbere yacu kugeza aho twarangirije kwambuka,+
24 kugira ngo amahanga yose yo ku isi amenye ko ukuboko kwa Yehova+ gukomeye,+ kandi muhore mutinya Yehova Imana yanyu.’”+
Yohereze
BIBILIYA-UBUHINDUZI BW'ISI NSHYA
Yosuwa 4
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ni byiza kumenya ibintu by’ingenzi byagushimisha muri iki gihe cy’impeshyi, ni igihe cyiza cyo gutembera ahantu hatandukanye mu Rwanda #VisitRwanda, umuntu ushaka kumenya ibyiza ashobora gukora, ahantu agomba kujya muri iy’impeshyi.
Dore ibintu by’ingenzi byo gukora muri iy’impeshyi:
1. Kayaking
Ikiyaga cya Kivu kiduhishiye byinshi, umuntu ushaka kwishima mu mazi, ni byiza gutekereza Kayaking, ifasha gutinyuka, kumenya kugenda hejuru y’amazi, gutwara ubwato. Kayaking ifasha kuruhuka mu mutwe, gutinyuka mu buzima.
2. Kwitabira ibirori n’amaserukiramuco
Mu gihe cy’impeshyi ni igihe haba ibirori byinshi mu Rwanda, bimwe mu bikomeye umuntu akwiriye kwitabira ni Imurikagurisha Mpuzamahanga (EXPO) ribera I Kigali, haba n’amaserukiramuco akomeye arimo KigaliUp, Ubumuntu Arts Festival , Iwacu Muzika Festival bibera I Kigali n’Umuganura Festival ubera I Nyanza.
3. Urugendo rwa Congo-Nil Trail
Urugendo rwo kugenda mu nkengero z’ikiyaga cya Kivu, urugendo wakora n’amaguru, igare, imodoka no mu bwato. Urugendo ushobora gutangirira Rubavu cyangwa Karongi, ukamenya ahantu amazi ava mu Rwanda ajya mu nzuzi ebyiri zikomeye muri Afurika atandukanira , amwe akagana mu ruzi rwa Congo andi akagana mu ruzi rwa Nili.
4. Gusura pariki
U Rwanda rufite amapariki ane; Pariki y’Igihugu y’Akagera, Pariki y’igihugu ya Nyungwe, Pariki y’igihugu y’Ibirunga , Pariki y’igihugu ya Gishwati na Mukura .Ni pariki zirimo inyamaswa zitandukanye, ni ahantu h’imisozi n’ibibaya, zigizwe n’ibiti byinshi n’ibiyaga birimo inyamaswa zitandukanye.
5. Gusura ingoro ndangamurage
Mu gihe cy’impeshyi ni igihe cyiza cyo gusura ingoro ndangamurage zo mu Rwanda ukabasha kumenya amateka , umuco, imigenzo by’igihugu cyacu. Ni byiza gusura ahantu ndangamuco na ndangamateka mu gihugu cyacu kuko bifasha mu kumenya no kwiga ndetse no gufasha abakiri bato kumenya umurage dufite.
u Rwanda rufite ingoro ndangamurage umunani (Ingoro yitiriwe Richard Kandt (Kigali), Ingoro y’imibereho y’abanyarwanda (Huye), ingoro y’umwami (Nyanza), Ingoro yo ku Rwesero (Nyanza), Ingoro y’Amateka y’Urugamba rwo Guhagarika Jenoside (Kigali), Ingoro y’Ubugeni (Kigali), Ingoro Ndangamurage y’Ibidukikije (Karongi), Ingoro Ndangamurage yo Kubohora Igihugu(Mulindi).
6. Koga
Igihe cy’impeshyi ni igihe cyiza cyo koga, haba hashyushye cyane, ni igihe cyo gushaka ahantu wajya kogera. Ukajya ahantu nko muri Hoteli bafite ahagenewe kogerwa, kujya gutembera ku biyaga ndetse n’ahari imigezi. Ni byiza kujya mu mazi igihe uziko uzi koga cyangwa ukambara ibyabugenewe.
7. Kugerageza amafunguro mashya
Umuntu wese watembereye aba akwiriye kugerageza amafunguro cyangwa ibinyobwa byaho yatembereye haba mu mujyi cyangwa mu cyaro. Watembereye ahantu ni byiza gushaka ibintu byihariye biboneka aho hantu. Ibintu utarusanzwe urya maze akaba aribyo uhitamo.
Urugero watembereye I Musanze ntuzibagirwe kurya Amagada, impungure n’imbada !I Rubavu warya Ikwanga n’Umushubatayi! i Rusizi warya Isambaza n’ubugari! I Muhanga warya Gumino n’amateke!
8. Camping
Mu gihe cy’impeshyi ni igihe cyo kurara hanze, ni byiza no gutekereza kurara mu ihema (Camping), nk’igihugu gifite umutekano ni byiza kwishimira uyu mutekano, ugahitamo ahantu wumva ushaka kurara, hemewe. Ushobora gukampinga I Tare (Nyirangarama), muri Pariki y’Akagera, muri Pariki y’ibirunga cyangwa muri Pariki ya Nyungwe, ku Nzoga za Rubingo (Jali)…..
Ntuzibagirwa kugura impano n’urwibutso rw’aho uba watembereye, bituma ushyigikira ub ukerarugendo burambye.


text:
UMUNARA W’UMURINZI No. 4 2017 | Ni iki Bibiliya ivuga ku buzima n’urupfu?
UBITEKEREZAHO IKI?
Ese Imana yifuzaga ko dupfa? Bibiliya igira iti: “[Imana] izahanagura amarira yose ku maso yabo, kandi urupfu ntiruzabaho ukundi.”—Ibyahishuwe 21:4.
Iyi gazeti y’Umunara w’Umurinzi isobanura icyo Bibiliya ivuga ku birebana n’ubuzima n’urupfu.
INGINGO Y'IBANZE
Ikibazo cyateje urujijo
Abantu babona iby’ubuzima n’urupfu mu buryo butandukanye. None se twakura he ibisubizo by’ukuri?
INGINGO Y'IBANZE
Icyo Bibiliya ivuga ku buzima n’urupfu
Ese hari ikintu kitubamo gikomeza kubaho iyo dupfuye? Ese dufite ubugingo budapfa? Iyo umuntu apfuye ajya he?
Icyo wakora mu gihe uwo urwaje ari hafi gupfa
Abagize umuryango bafasha bate umurwayi wabo ugiye gupfa? Abarwaza bakora iki ngo bihanganire ibibazo bahura na byo igihe barwaje umuntu?
Elias Hutter yari umuhinduzi w’umuhanga
Intiti yo mu kinyejana cya 16 yitwa Elias Hutter, yasohoye Bibiliya ebyiri mu giheburayo z’ingenzi cyane.
Akanyuguti gato gasobanura byinshi
Yesu yashakaga kuvuga iki igihe yavugaga iby’akanyuguti gato?
Ese koko isi izaba paradizo?
Abantu benshi bakunze kuvuga ibya paradizo. Ese izongera ibeho?
Bibiliya ibivugaho iki?
Ese ko imihangayiko yogeye hose, ishobora gushira?
Ibindi wasomera kuri interineti
Kuki abantu bapfa?
Igisubizo Bibiliya itanga kuri icyo kibazo, kiraduhumuriza kandi kikaduha ibyiringiro.


text:
Amanota y’abarangije amashuri yisumbuye azasohoka mu cyumweru gitaha
Ikigo cy’Igihugu gishinzwe guteza imbere uburezi REB kiratangaza ko amanota y’ibizamini bya Leta ku banyeshuri barangije umwaka wa gatandatu w’amashuri yisumbuye mu mwaka wa 2019 azatangazwa mu cyumweru gitaha.
REB ariko ntiyatangaje itariki izatangazaho ayo manota ariko yavuze ko ibirebana no gukosora n’ibindi byose bijyanye na byo Byarangiye.
Umuyobozi w’ishami ry’ibizamini muri REB, Dr. Alphonse Sebaganwa, yabwiye TNT ko biteguye gutangaza ayo manota bitarenze icyumweru gitaha.
Ibi bitandukanye no mu myaka ishize aho abarangizaga amashuri yisumbuye bategerezaga igihe kirekire kugira ngo bashobore kubona impamyabumenyi.
Kuva mu mwaka ushize, impamyabumenyi zisigaye zikorerwa mu Rwanda ari na cyo cyatumye igihe zabonekeragaho kigabanuka.
Mu mwaka ushize abakoze ibizamini bose ni 51,291 bivuze ko biyongereyeho 11% ugereranyije n’umwaka ushize.
Ibitekerezo ( 27 )
muraho neza twe abanyeshuri twabuze amwe mu manota mu bizamini bya leta bisoza amashuri yisumbuye TVT muradufasha iki koko?
Ariko se Tvt mwatugenje mute ko twahebye amanota?
Yego nibyo koko kumakuru yanyu muba mutugezaho mutubarize nitaliki azasohokeraho cyangwa nabyo nibihuha nkibyo tumaze iminsi twumva
Thank you so much Kigali today for your updates.
twari twarihebye pee! !!gusa dufite ubwoba
umva murakoze ndumva muba mwatuzirikanye gusa byari bikomeye pe gusa mudufashe mutubwire italiki
Tubashimira amakuru meza mutugezaho umunsi ku wundi!
Ayo manota natebuke kuko turashaka kureba ibyo twakoze!!!!!!!,naho ibyabo basigaye barya ruswa za 500,000rwf,bajye banabafunga bahanwe namategeko nk’uko abiteganya,murakoze mutubarize itariki azasohokeraho peeeeeee.…
Rwose ababishinzwe mucungire hafi hatazagira uwongera guhindura imibare y’amanota munyungu ze bwite
turategereje
turategereje ariko ibivuzwe bijye bishyirwa mubikorwa


text:
NIMUKANGUKE! Kanama 2015 | Ingirabuzimafatizo zawe ni nk’inzu y’ibitabo!
Igihe ADN yavumburwaga, abantu barushijeho gusobanukirwa ibinyabuzima.
INGINGO Y'IBANZE
Ingirabuzimafatizo zawe ni nk’inzu y’ibitabo!
Kuki hari abahanga muri siyansi bazwi bahinduye uko babonaga ibirebana n’ubwihindurize?
INAMA ZIGENEWE UMURYANGO
Uko watoza abana bawe umuco wo kwifata
Guha umwana ikintu cyose asabye, bishobora gutuma atagira icyo yigezaho.
Ntitwigisha Bibiliya gusa
Abahamya ba Yehova bigishije Josefina gusoma no kwandika afite imyaka 101. Ese yarabimenye?
ICYO BIBILIYA IBIVUGAHO
Ubworoherane
Ese Bibiliya ivuga ko koroherana bigomba kugira aho bigarukira?
Yakomeye ku myizerere ye
Igihe Song Hee Kang yari afite 14 yarwaye indwara ikomeye.
ESE BYARAREMWE?
Ubushobozi bwo gusimbuka bw’igihore
Bifite ubushobozi bwo gusimbuka neza kandi kuri gahunda.
Ibindi wasomera kuri interineti
Uko wagira ubuzima bwiza
Ese kurya neza no kubona umwanya wo gukora siporo birakugora? Muri iyi videwo urabona uko wabigenza kugira ngo ugire ubuzima bwiza.
Jya wumvira ababyeyi bawe
Kuki ari iby’ingenzi ko wumvira ababyeyi bawe? Reba iyi videwo maze wowe na Kalebu mumenye igisubizo.